qundao/data-zh-poetry huggingface dataset:
登四面云山亭子叠去年诗韵
作者：弘历
朝代：清
体裁：古风

敞晴昨日慰言晴，未末申初落阵雨。西北风吹云东南，大异去年喜驱暑。不惟驱暑且愁霖，偶一回思弗安处。今秋半乃优泽逢，而两月暵曾经苦。设无一念勤三农，何以山亭仰皇祖。明年倦勤称閒人，然肯閒哉儿政伫。
登四面云山亭子叠昨岁作歌韵
作者：弘历
朝代：清
体裁：古风

岁岁来登必有什，檐柱之间实书满。昨于亭外立碑书，正馀碑阴可空返。今年塞景似旧年，幸逢时若无潦旱。不殊慰者丰歌屡，仍同劳在军务亶。日甚一日弗可当，刻望捷章莫再缓。
登四面云山亭子待月·其一
作者：弘历
朝代：清
体裁：七言绝句

夏夕登亭曾待月，新秋转瞬望仍过。底因识得无迁处，依旧清光映女萝。
登四面云山亭子待月·其三
作者：弘历
朝代：清
体裁：七言绝句

天桥正对碾轮移，素影旋看碧宇披。几点萤光流树底，劳哉却笑尔何为。
登四面云山亭子待月·其二
作者：弘历
朝代：清
体裁：七言绝句

冰辉万里朗澄鲜，黍杪何须计欠圆。最是山高先得月，圣人留句示神诠。
登四面云山亭子待月·其四
作者：弘历
朝代：清
体裁：七言绝句

枫林莎坂影依稀，载得银蟾并马归。所以略殊前度者，夜凉山静欲添衣。
登四面云山亭子待月即景四首·其一
作者：弘历
朝代：清
体裁：七言绝句

过望东峰月迟上，欲图早见陟西峰。谷中摸索光明者，岂识先他四刻逢。
登四面云山亭子待月即景四首·其三
作者：弘历
朝代：清
体裁：七言绝句

东界今宵净敛云，呈全体不掩毫分。底须转句衡前夕，自是高山迥出群。
登四面云山亭子待月即景四首·其二
作者：弘历
朝代：清
体裁：七言绝句

惯厌中涓早备釭，千峦夕景正无双。天桥蓦看冰轮涌，讶是嵩高玉女窗。
登四面云山亭子待月即景四首·其四
作者：弘历
朝代：清
体裁：七言绝句

满目为明满意虚，林光峦影总如如。松扉系马归斋阁，载得金波到碧疏。
登四面云山亭子恭赋皇祖山高先得月之句
作者：弘历
朝代：清
体裁：五言排律

峻岭切云汉，孤亭俯渤瀛。冰轮才涌出，玉砌早光明。培塿难为障，姮娥若可迎。有林皆一桂，无界不三清。盈手寒何碍，流睎魄倍晶。兔原龙塞物，鹿作羽衣声。谷口犹灯火，河边辨畛营。万方归朗照，辞见圣人情。
登四面云山亭子用两韵回文体
作者：弘历
朝代：清
体裁：古风

避暑山庄暑亦过，设恒无暑柰田何。然而凉处暑可避，斯则山庄有独多。避暑莫若此亭子，高处不胜寒是矣。至却月馀未曾登，则虑恐劳仆从耳。今朝立秋秋信多，光阴荏苒真无何。常时望中给念者，是宜乘爽言经过。不须命骑命舆耳，数息驾言亦是矣。千岩万树在眼中，眼中吾老吟杜子。
登城霞阁三叠旧作韵二首·其一
作者：弘历
朝代：清
体裁：五言排律

驻舸教依岸，鸣鞭爰度衢。讵宁事扫洒，却觉过勤劬。层阁知临水，三分缅昔图。未能便颠魏，无已且亲吴。世远泯传说，时巡竞祝呼。万民傒我后，代匪后来苏。
登城霞阁三叠旧作韵二首·其二
作者：弘历
朝代：清
体裁：五言排律

涿鹿近经郡，楼桑尚有衢。建兴真不肖，诸葛惜虚劬。川水仍常镜，城霞远入图。耕桑殊盛昔，文物向称吴。窗蜃略閒凭，墨娥可便呼。八章酬八韵，叠仿聚星苏。
登城霞阁二首·其一
作者：弘历
朝代：清
体裁：五言排律

揽辔丹阳县，观风度巷衢。每因咨米价，惟是廑民劬。阁绮重登级，城霞向入图。遗风仰三义，胜概揽全吴。后乐先忧意，同声众口呼。转旋赖洪造，元气幸差苏。
登城霞阁二首·其二
作者：弘历
朝代：清
体裁：五言排律

层甍控川口，来往实通衢。尸祝今犹盛，三分昔已劬。牛黄叶佳谶，龙卧赞良图。北伐应先魏，东连暂缓吴。何当禅弗肯，若可董闻呼。蔚起赤城色，题檐笔是苏。
登城霞阁再叠旧作韵二首·其一
作者：弘历
朝代：清
体裁：五言排律

运路襟烟郭，横楼带水衢。助休度已义，洒扫廑人劬。登揽宁无兴，安怀要有图。会归惟北极，礼乐盛东吴。方抱一心欿，那矜万口呼。殷殷祝绥屡，庶得四民苏。
登城霞阁再叠旧作韵二首·其二
作者：弘历
朝代：清
体裁：五言排律

讵可扬帆过，登临俯市衢。四巡非一岁，三义眄千劬。西蜀成偏业，南阳赞远图。深谋艰伐魏，遗恨未吞吴。纸币今仍走，楼桑昔罢呼。城霞揭妙理，劲笔备颜苏。
登城霞阁叠旧作韵二首·其一
作者：弘历
朝代：清
体裁：五言排律

曲阿循水驿，高阁俯城衢。每廑惟民瘼，宁云忘已劬。官方需考绩，河务乏良图。风气殊南北，材华盛越吴。忧惟一意切，颂漫万声呼。所幸今成武，来巡携阖苏。
登城霞阁叠旧作韵二首·其二
作者：弘历
朝代：清
体裁：五言排律

丹楼祀昭烈，香火走櫩衢。惜耳事艰就，嘉哉志并劬。欲信难度德，不共见深图。无已偏安蜀，有求且亲吴。一时怀古慨，三义至今呼。青雀还南进，前程近指苏。
登城霞阁四叠旧作韵
作者：弘历
朝代：清
体裁：五言排律

傍岸驻舟跸，层楼近水衢。曰游因旧迹，其建匪新劬。景概宜诗句，山川入画图。天晴遥见海，民俗已为吴。凫藻来老幼，鸽欢任笑呼。副予怀保意，施惠法春苏。古实两孙邑，今为异姓衢。有誉三代直，足荅几年劬。蜀据怀远略，魏征韫永图。奈天不祚汉，惜地尽归吴。俎豆依然列，精神若可呼。历赓六十韵，别舫指姑苏。
登塔院寺塔
作者：弘历
朝代：清
体裁：古风

曼殊是佛观察智，讵有遗发藏窣堵。设以眉毛例翠岩，则不胜藏岂仅许。花朝风物春暄妍，探奇一访青莲宇。摄齐拾级登初地，骋望千峰近可数。穹窿梵网鹳鹤摩，庄严火劫天龙护。谁能于此净六根，惟觉轩轩兴霞举。
登太白楼
作者：弘历
朝代：清
体裁：七言律诗

岧峣高阁俯城闉，名字犹传太白真。善酿者汪信知己，举觞惟贺是佳宾。良辰漫惜方春饯，胜迹初探返跸巡。禹戒常遵恶旨酒，醉歌无事取斯人。
登太白楼三叠旧作韵
作者：弘历
朝代：清
体裁：七言律诗

唐代酒楼齐地闉，向谁从辨假和真。可知率以名为实，漫议惟滋主作宾。将谓七言弗重叠，何期一晌又来巡。于诗于行评量处，合让城南姓杜人。
登太白楼三叠旧作韵
作者：弘历
朝代：清
体裁：七言律诗

步辇济城晓入闉，万民瞻就爱情真。清游趁此暇之便，豪饮殊他主与宾。却以飘然缅昔句，益教怆尔忆前巡。拈吟须忽七旬逮，岂是不踰矩者人。
登太白楼再叠旧作韵
作者：弘历
朝代：清
体裁：七言律诗

亢父重来历市闉，酒楼太白迹留真。助休自是斯为主，吟咏谁堪与作宾。聊以馀閒赓旧韵，不忘正务慎时巡。诗仙已喜兹欣遇，更有南池诗圣人。
登太白楼叠旧作韵
作者：弘历
朝代：清
体裁：七言律诗

太白酒楼俯绮闉，事虽跌荡意清真。重来此日省风俗，遥想当年迭主宾。狂入道终还一曲，渴吞海那计三巡。长歌老杜犹能忆，偻指尚应少六人。
登太白楼四叠旧作韵
作者：弘历
朝代：清
体裁：七言律诗

綪茷旃旌入郭闉，青莲遗迹向传真。千年佳话留诗酒，一代名流称主宾。亭北早应赋云想，池南近可和檐巡。求贤欲以赞实政，此际无资若辈人。
登妙高寺
作者：弘历
朝代：清
体裁：古风

寺据北峰斯最高，高无可称称以妙。因忆老聃五千言，无欲以观揭其要。东坡浮玉已糟粕，其可再乎益堪笑。下视昆明镜影呈，付与光光自相照。
登安福舻
作者：弘历
朝代：清
体裁：七言律诗

水路今朝发驾初，舻名安福即吾庐。爱民一念福之本，克已两言安以居。历岁题辞间里阅，前途得句便仍书。分明江浙行舟况，亲切舆情那忘诸。
登安福舻
作者：弘历
朝代：清
体裁：七言律诗

龙舻閒置几经年，巡淀今兹重御筵。安拟寰区奚啻此，福期奕叶永循前。民为邦本恒殷若，水载舟行实寓焉。暗室明窗都旧识，是吾得向每斯便。
登安福舻作
作者：弘历
朝代：清
体裁：七言律诗

奢望古稀望竟酬，岱宗阙里礼躬修。康彊八十叨天泽，安福今朝发御舟。戒满巩谦勉恒志，吴江浙海忆从头。幸哉到处民亲爱，博施非难肯靳留。
登安福舻作
作者：弘历
朝代：清
体裁：七言律诗

安福舻来候碧浔，津瀛程启撰良今。隔年入室如昨日，逝水行舟悟迅阴。盖节中亭将历揽，蜗寮蟹舍尽供吟。新题旧句各殊致，总写勤民一片心。
登安福舻作
作者：弘历
朝代：清
体裁：七言律诗

御舟先至候河干，此日登舟暂解鞍。问俗省风胥要务，吴山越水得因观。敛时敷锡庶民福，敢曰优游天下安。祗觉群情益亲切，骈填夹岸喜迎銮。
登安福舻作
作者：弘历
朝代：清
体裁：七言律诗

水程是日发河干，东指津门迤逦观。物象民情深所念，笙歌羽舞讵为欢。苍生福即一人福，四海安期万载安。旧句吟多江国作，省方景偶忆无端。
登定光塔作歌
作者：弘历
朝代：清
体裁：古风

忆我戊寅曾一登，从兹到寺弗登塔。今来忽欲试脚力，千层拾级如飞踏。前寅后寅顿周纪，四旬六旬瞥眼睫。从臣似议此何为，冁然自笑而不荅。
登定光塔作歌
作者：弘历
朝代：清
体裁：古风

诘旦登舆才辨山，迎人山色眉宇间。过辰傍午至西峪，犹隔千岩与万峦。体大物博固如是，佛宇讵许人轻攀。由来登峰须造极，中道画者奚足言。崎岖仄径既历尽，我马素惯了觉閒。近塔益窄不可马，何妨拾级履孱颜。徐无绝顶竟足底，朔南形胜一览全。法华塔喻非我事，祗觉忧民之念饶于前。
登宝月楼
作者：弘历
朝代：清
体裁：五言律诗

杰阁倚宫城，登临恰始正。八窗凭豁朗，万户俯宁盈。为计温饱策，益殷乾惕情。讵因图玩景，实欲悉民生。
登宝月楼
作者：弘历
朝代：清
体裁：五言律诗

树古延飔爽，荷香净露晨。舣舟登宝月，拾级俯银沦。首善皇州地，兴贤蕊榜辰。天街珂马客，甫才退朝人。
登宝月楼
作者：弘历
朝代：清
体裁：七言律诗

流丹飞阁液池边，到每春初近上弦。朝弗逢蟾暮弗至，兴如寄月望如圆。光恒今岁同昨岁，照彻三千与大千。俯视六街诚富庶，惟殷保泰益瞿然。
登宝月楼
作者：弘历
朝代：清
体裁：七言律诗

液池南岸向西巡，中据琼楼俯绮闉。拾级便因登宝月，披窗恰正值韶春。六街三市诚殷富，育物对时在拊循。设更箕畴验卿士，颙哉吁俊佐经纶。
登宝月楼
作者：弘历
朝代：清
体裁：五言律诗

翡翠瓦双层，一年才一登。皇州春色好，百岁太平应。益凛持盈意，敢誇锡羡膺。问予切兢处，视此液池冰。
登宝月楼
作者：弘历
朝代：清
体裁：七言律诗

耸出宫城五色云，皇都佳气鬯氤氲。居中揽外襟怀畅，击毂摩肩职植殷。正看银屏当七日，且迟玉镜与平分。近臣惟是知有喜，那识持盈一念勤。
登宝月楼
作者：弘历
朝代：清
体裁：五言律诗

重阁枕城层，一年一度登。自惭多搆筑，原未屡吟凭。南海冰凝液，西山雪积棱。对时称顺适，为此益兢兢。
登封台
作者：弘历
朝代：清
体裁：古风

轩辕远矣不可知，七十二代皆一律。金泥玉检敬用陈，锦綍石函封以密。我来岱顶探遐踪，凝眸聊寄凌云笔。亦非谦牧图终吉，两言定论由中出。便使尧舜至今存，迄无可告成功日。
登小金山
作者：弘历
朝代：清
体裁：古风

尝闻天地间，物必有对待。金山峙扬子，小者于斯在。枣叶及须弥，一真空性海。翻覆手掌耳，名象䆒谁宰。忘言游希夷，放步登�㠑。
登尖山观海
作者：弘历
朝代：清
体裁：古风

尖山更在塔山北，潮所弗到势犹远。以之观海斯则近，铁板沙护东成堰。山顶旧有大士宫，竭诚瞻礼登云栈。所祝安澜佑万民，宁图玩景供游眼。亭台点缀夫何为，憪然为之意不满。
登尖山观海
作者：弘历
朝代：清
体裁：古风

尖山迤北弗资塘，铁板沙比石犹固。尖山迤西乃赖塘，闾阎必藉石为护。天时地利自古然，人事弗和斯致误。所谓和亦匪云同，尽心筹民保障故。我登兹山亦已屡，不为观澜畅神遇。涨沙靡定不可恃，每因蒿目乏良虑。
登尖山观海
作者：弘历
朝代：清
体裁：七言律诗

岧峣净土普门凭，观海因之栈道登。愧我敢云希绩底，奠兹惟是赖仁能。台临上下空无际，舟织往来波不兴。俯视塔山资射浪，漫言沙涨有明徵。
登尖山观海
作者：弘历
朝代：清
体裁：七言律诗

舆图早已识尖山，地设天开障海关。东北冈峦捍犹易，西南柴石禦为艰。虔心所祝资坍涨，蒿目无方计剔鬟。大吏载咨补偏策，尽吾诚耳敢云闲。
登属霄楼有作
作者：弘历
朝代：清
体裁：七言律诗

宜照斋傍耸叠甍，更欣揽胜俯岩城。入门得路不劳问，据坐开窗大惬情。栈道历教还七萃，平原遥见驻双旌。驭轻居重垂规制，百世千秋慎奉行。
登岱杂咏 其一 合云亭
作者：弘历
朝代：清
体裁：七言绝句

名山无不解生云，肤寸况经古所云。设使为霖渥三寸，东郊举趾正兴耘。
登岱杂咏 其七 朝阳洞
作者：弘历
朝代：清
体裁：七言绝句

翠微洼处数间屋，陟降人兹憩以常。日观高峰应早见，底须幽洞诩朝阳。
登岱杂咏 其三 壶天阁
作者：弘历
朝代：清
体裁：七言绝句

壶天阁据路之中，于是传餐足憩躬。便可轻舆徐以进，未能策马愧于衷。
登岱杂咏 其九 白云洞
作者：弘历
朝代：清
体裁：七言绝句

春云为喜夏为惧，可识人殊无定情。喜惧之中吾老矣，不曾一许颂其卿。
登岱杂咏 其二 莲花洞
作者：弘历
朝代：清
体裁：七言绝句

峰可拟莲洞难拟，洞和峰却不相离。譬之太华开十丈，也自相资玉井池。
登岱杂咏 其五 回马岭
作者：弘历
朝代：清
体裁：七言绝句

天书上下腆颜为，鄙甚三呼称不知。中道弗前回马返，岳灵应实愧难欺。
登岱杂咏 其八 对松山
作者：弘历
朝代：清
体裁：七言绝句

对松自是人称谓，问彼童童者岂知。却惜五株永其号，非荣之也实卑之。
登岱杂咏 其六 飞来石
作者：弘历
朝代：清
体裁：七言绝句

叠石原非土作根，飞来遂致有谰言。似兹屈指难为数，奚必重儓灵隐存。
登岱杂咏 其十 丈人峰
作者：弘历
朝代：清
体裁：七言绝句

高峰何有丈人称，谁向青城故事徵。缩地齐东蜀西号，千年野语任相应。
登岱杂咏 其十一 日观峰
作者：弘历
朝代：清
体裁：七言绝句

少海初阳拥赤䨑，铜钲一照众峰低。欲观旸谷初升际，半夜由旬里孰跻。
登岱杂咏 其十二 登封台
作者：弘历
朝代：清
体裁：七言绝句

登封降禅古来传，总属夸为可鄙旃。造极至今凡六次，无他祇谢愧心虔。
登岱杂咏 其四 桃花峪
作者：弘历
朝代：清
体裁：七言绝句

石栈崎岖陟峻层，几枝灼朵倚崇崚。落英不付东流水，那许人间认武陵。
登岱杂咏十二首 其一 合云亭
作者：弘历
朝代：清
体裁：七言绝句

峰环峦抱势萦包，夕霭朝岚气接交。设果循名合肤寸，为霖真是利东郊。
登岱杂咏十二首 其一 合云亭
作者：弘历
朝代：清
体裁：七言绝句

石是云根云石衣，云容石态蔚相依。游心设拟承祯语，合漠由来吾所希。
登岱杂咏十二首 其七 朝阳洞
作者：弘历
朝代：清
体裁：七言绝句

南东其向剧岩隈，穴处宛堪憩往来。万仞峰头标日观，朝阳此处笑重儓。
登岱杂咏十二首 其七 朝阳洞
作者：弘历
朝代：清
体裁：七言绝句

崱屴于兹得亩平，崖坳牝洞受曦明。三间精舍颇清洁，稍憩旋教进步行。
登岱杂咏十二首 其三 壶天阁
作者：弘历
朝代：清
体裁：七言绝句

中观已升廿里遥，天关仰尚白云标。一壶漫谓观止矣，为学进吾往训昭。
登岱杂咏十二首 其三 壶天阁
作者：弘历
朝代：清
体裁：七言绝句

仰观极顶尚隆崇，俯视居然造半空。放眼碧天以外看，孰非游此一壶中。
登岱杂咏十二首 其九 白云洞
作者：弘历
朝代：清
体裁：七言绝句

山中何有有白云，出谷封陵氤复氲。太古以来绝人世，幸他八伯未曾闻。
登岱杂咏十二首 其九 白云洞
作者：弘历
朝代：清
体裁：七言绝句

氤氲触石气成蒸，此意当知别有应。一片常教封洞口，金泥玉检未容登。
登岱杂咏十二首 其二 莲花洞
作者：弘历
朝代：清
体裁：七言绝句

乳窦溶溶迸石泉，细淙洞口注成川。漫言未是莲花候，四面峰形岂不然。
登岱杂咏十二首 其二 莲花洞
作者：弘历
朝代：清
体裁：七言绝句

本来原自象峰名，久假因之洞以成。石窦洼樽渟泂泌，夏时合有濯其清。
登岱杂咏十二首 其五 回马岭
作者：弘历
朝代：清
体裁：七言绝句

为奠天书策马来，崎岖难进遂因回。泰山何弗如林放，不受祥符捷径开。
登岱杂咏十二首 其五 回马岭
作者：弘历
朝代：清
体裁：七言绝句

崇椒越上越嵚嵜，传说真宗回马斯。若论天书来致奠，到斯回马已为迟。
登岱杂咏十二首 其八 对松山
作者：弘历
朝代：清
体裁：七言绝句

古干今枝郁相扶，正看侧眄总堪图。个中尽有羲皇种，当得儿孙五大夫。
登岱杂咏十二首 其八 对松山
作者：弘历
朝代：清
体裁：七言绝句

对松初不称孰对，万古之山万古松。面目本来正如是，小哉人世诩嬴封。
登岱杂咏十二首 其六 飞来石
作者：弘历
朝代：清
体裁：七言绝句

无翼飞来自何处，凌空欲坠倚崚嶒。诗书齐鲁斯为镇，梵志借誉似不应。
登岱杂咏十二首 其六 飞来石
作者：弘历
朝代：清
体裁：七言绝句

磈石无根寄石上，似翔又似翥而飞。底须灵隐名假借，石设有知应未依。
登岱杂咏十二首 其十 丈人峰
作者：弘历
朝代：清
体裁：七言绝句

仙人对博寄幽托，岂实凌虚上玉京。立字是谁称博古，居然移置蜀山名。
登岱杂咏十二首 其十 丈人峰
作者：弘历
朝代：清
体裁：七言绝句

文人五岳自青城，岱顶何来假借名。却是世人知此惯，谁因杜老句详评。
登岱杂咏十二首 其十一 日观峰
作者：弘历
朝代：清
体裁：七言绝句

天鸡唱晓上扶桑，一片大红海水光。此景祗宜出想像，那能中夜陟峰偿。
登岱杂咏十二首 其十一 日观峰
作者：弘历
朝代：清
体裁：七言绝句

居高揽远理无疑，峰顶常先见晓曦。设使海边立沮洳，虽卑应更早于斯。
登岱杂咏十二首 其十二 登封台
作者：弘历
朝代：清
体裁：七言绝句

云衢盘陟造天门，果是岩岩气象尊。逮此崇台仰三度，登封降禅未曾言。
登岱杂咏十二首 其十二 登封台
作者：弘历
朝代：清
体裁：七言绝句

台眄登封繄我思，万几日理在勤为。便当尧舜至今在，亦乏成功可告时。
登岱杂咏十二首 其四 桃花峪
作者：弘历
朝代：清
体裁：七言绝句

春到桃花无处无，峪名盖学武陵乎。五株不见苍松者，半点何曾受污涂。
登岱杂咏十二首 其四 桃花峪
作者：弘历
朝代：清
体裁：七言绝句

绛桃花及青松树，一例由人入话提。却是松桃付不识，识惟灼灼与萋萋。
登嵩山华盖峰歌
作者：弘历
朝代：清
体裁：古风

嵩高峻极周雅谈，居中镇东西朔南。宇宙以来鲜比参，时巡秩祀驻绛縿。殷礼蒇事神人忺，一登绝顶众妙探。宿嗤丹药求仙岩，无事登封埋玉函。侍臣告我初寒添，太空黯黕凝云岚。我笑谓之正所耽，不宜返辔山灵惭。神区奥壤贵静恬，千乘万骑纷奚堪。策马减从遵路巉，异哉所见真不凡。二十四峰左右咸，中为华盖尊且严。俯视罗列如孙男，不须偻指其名拈。少室三十六峰尖，向者背者都包含。以河为带颍为襟，为唐为宫复为谽。隆崇案衍䆾以䆱，崒嵂巀嶭嶊崣嵌。丹黄紫翠青碧蓝，声兮卉歙气兮馣。博大富有莫不兼，幻以云容技毕覃。英英霭霭滃昙昙，变远为近夷为险。黄山云海歌德潜，如遇嫱旦矜无盐。泰山昔亦陟岩岩，引兴未似今兹酣。携来双鹤其羽毵，放去聊任王乔骖。卓午蹑景归骖驔，纷迎老幼围层嵁。警跸不饬任就瞻，尊亲亦可民情觇，呼万岁者奚啻三。
登州鱼石屏
作者：弘历
朝代：清
体裁：七言律诗

重庆江心鱼刻石，湘乡县界石藏鱼。向于土默曾经见，兹复登州一例胥。岂是人工施缋画，端因造物与吹嘘。寄形生以无生永，烧尾龙门定不如。
登广惠寺塔
作者：弘历
朝代：清
体裁：七言律诗

别致从奇花塔称，庑廊那泥十三层。雁王不异真如性，象教恒标最上乘。历历隋唐一弹指，依依风月两良朋。朅然题句朅然去，付与初非识字僧。
登广惠寺多宝塔
作者：弘历
朝代：清
体裁：古风

高秋结念属嵩洛，行跸经过谢登揽。省方祠岳次第举，初冬未觉严寒犯。滹沱回度入权城，道左精蓝一到点。住空梵宇青莲开，出尘法相黄金范。千年窣堵高切云，景概近远资葆检。大茂峰姿在眼眦，四襌天乐鸣轩槛。杜老慈恩资佛力，果然万虑消��。隋唐奚必究根源，往还已复成荏苒。豫天赵土指顾间，尔许诗情寄閒淡。
登延春阁得句
作者：弘历
朝代：清
体裁：古风

层甍迥出宫城巅，皇州俯视街巷填。百年都会太平世，富而教之何有焉。持盈保泰在虚受，明目达聪洞开牖。春满人心物色间，岂容高阁自享帚。
登心远阁极目
作者：弘历
朝代：清
体裁：古风

玉泉最古阁，岧峣倚翠巘。乔木佳阴森，沧池澄照宛。俯仰得清会，徘徊绎道筦。雨歇徂云净，暑涤凉风满。收麦治圃场，锄禾纷锸畚。千里兴农功，吾心与之远。
登怀风楼口号
作者：弘历
朝代：清
体裁：七言绝句

君子德风小人草，民怀其化始称和。讵惟襟袖披凉爽，一拾级间惭愧多。
登报恩塔作歌
作者：弘历
朝代：清
体裁：古风

登塔有会心，成句从塔下。借问登时何不书，攀跻应接真无暇。我怀杜老登慈恩，仰穿始出步步真。当时笔砚谁供奉，英雄未免还欺人。七星北户江西流，天风入耳声飕䬟。金陵自昔帝王州，至今遗迹归浮休。怪底禅宫标窣堵，应令心空万古愁。
登景州开福寺塔
作者：弘历
朝代：清
体裁：七言律诗

浮图百丈接诸天，千里山川近目前。宝网穹窿摩鹳鹤，洞窗疏达纳云烟。龙蟠水府常听贝，雁下花宫自解禅。我志愿希三代上，那寻残碣问隋年。
登最高峰
作者：弘历
朝代：清
体裁：七言律诗

幽居跋马上崇椒，造极悠然憩敞寮。与颢气俱即仙境，喜春云净协农谣。平临白下怀遗迹，俯视长江映碧寥。山峙川流自千古，那知兴废有南朝。
登最高峰作·其一
作者：弘历
朝代：清
体裁：七言绝句

登峰登合最高峰，风拂须眉云荡胸。下视钟山诸培塿，绿琼盆里种芙蓉。
登最高峰作·其二
作者：弘历
朝代：清
体裁：七言绝句

江山地险带还襟，守德孜孜独切心。泐石长歌一再读，却教视泯去来今。
登最高峰作歌
作者：弘历
朝代：清
体裁：古风

总斯一摄山，峦壑派分夥。而皆朝宗顶，如佛螺髻妥。凌晨肩舆陟紫峰，万松幽居循径从。奇松诡石太古踪，槎枒诘曲披蒙茸。豁然开朗神心泰，是乃造极高之最。落星以为襟，长江以为带。摄兮无所不包含，小㦲采药养生谈。是时天风拂崭岩，峭寒切体旃衣添。牛头一带俯视南，此为足底彼峰尖。孰能乘天风驾鸾，骖消万虑于华岩，六朝往迹诚其纤。
登最高峰望江放歌
作者：弘历
朝代：清
体裁：古风

坐井者不可与观天，窥隙者不可与决斗。鹏图南技穷于居笼，骥空北术乏于见囿。得逸于劳，见远于高。苟不造极，安识括苞。吴头楚尾，云岛风潮。上下亿计劫，东西万计里。魏吴相割据，金宋互兴圮。一枕觉槐阴，渺乎其小矣。谡谡天风，拂须荡胸。涛声入耳，砰磕铿�。收帆息楫，群避蛟龙。孰知坐峰顶者，豪吟虚阁之中。霁光下照弥平野，菜黄麦绿真宜农。
登月山宝光寺
作者：弘历
朝代：清
体裁：七言律诗

月地由来号月山，蜿蜒一径入云关。真成七宝光无定，消受三秋趣以閒。平野色含菁峭外，飞泉声在翠微间。心疑开士幽居处，欲辨残碑藓已斑。
登望蟾阁
作者：弘历
朝代：清
体裁：古风

假山殊垒㠑，高阁诚岧峣。率因弗恒登，登必兴会超。湖水近秀挹，西山远翠招。八窗风纳凉，谁知为暑朝。晓蟾犹在天，游目极碧寥。徘徊有所思，孤负是良宵。
登望蟾阁
作者：弘历
朝代：清
体裁：五言律诗

高阁耸三层，乘閒此朅登。望宜银海月，清拟玉壶冰。片刻还成去，一年几度凭。回头忽失笑，五字是相应。
登望蟾阁作歌
作者：弘历
朝代：清
体裁：古风

湖阁三层弗恒登，登必天风拂襟袖。朱明伏暑最炎朝，拾级乘凉正斯候。扶栏未出曲折幽，已觉白汗辞肤腠。绝顶心目为霍然，坚欲添衣忘夏昼。九霄飒爽座间披，四面画图镜中斗。水田绿云既叠鳞，荷浦红霞复错绣。应接不暇合静观，两言蔽之曰明秀。致此得失乃各半，欣以为愧过自首。
登望蟾阁极顶作歌
作者：弘历
朝代：清
体裁：古风

崇阁搆来已多年，却祗四登两登顶。甲申今复阅廿年，驹隙光阴真似骋。古稀有六步尚强，拾百十级消俄顷。问斯老健以何得，身每习劳心守静。讵惟养体此要诠，夕惕朝乾胥是省。昆明湖及万寿山，其馀事耳偶眺领。
登望蟾阁极顶放歌
作者：弘历
朝代：清
体裁：古风

高阁临湖迥且虚，玲珑石洞负阶除。丹梯先陟百十级，历历白玉栏杆扶。升堂香扆略憩息，其上更有三层庐。却笑九年三到吾，三层跻乃一次无。似此搆筑缘底事，自问不解况人乎。今朝佳景可再孤，索须极顶登临诸。造半已觉豁眼界，上方实令心神舒。畅春东望神仙区，西山真是西竺如。北屏万寿南明湖，就中最胜耕织图。黍高稻下总沃若，是真喜色遑论馀。亦有晓蟾西宇留，三五清光得未酬。咄哉吾犹失达观，此阁与月曾殊不。试看镜里广寒界，七宝团栾不藉脩。
登来芬阁
作者：弘历
朝代：清
体裁：七言绝句

敞楼岳岳据池渍，檐际涟漪影漾纹。漫道水华犹待候，轻风波面似来芬。
登来芬阁口号
作者：弘历
朝代：清
体裁：七言绝句

满池种藕计荷开，荷未开时我却来。一笑拘墟有如是，阁中芬意岂无哉。
登栖霞最高峰眺望作歌
作者：弘历
朝代：清
体裁：古风

我昨进舟来，栖霞高峰半天望。及至今日徐徐登，便民港水眼底漾。由港而江通潮汐，旧称险处黄天荡。避险就安诚便民，两府行舟永无恙。不惟两府歌利济，通省士庶情俱畅。然而江中仍有舟，图利忘害怜众状。迩日作炎，其热难堪。比及造极，爽拂风尖。身既适矣心亦恬，于是息江港安险之幻境，置魏吴机械之浮谈。歌留石碑傍花龛，万劫佑我黎与黔。古希诚老矣，南巡愿罢安福帆。
登楼
作者：弘历
朝代：清
体裁：七言律诗

馀閒聊尔试登楼，近远山田报有秋。一月几回开口笑，万几无间悉心筹。锤峰早上团圞魄，列水宁殊今古流。此夕此时祗宜乐，为怀西旅却增愁。
登永佑寺舍利塔作歌
作者：弘历
朝代：清
体裁：古风

玲珑九层塔，江南则夥江北无。我因南巡忽欲肖杰搆，曾仿六和报恩之塔于京都。一圮一燬终弗蒇厥事，亦吟志过之作语出于衷实非诬。同时建于此者乃无恙，鉴前辙命改筑为以徐。阅十年斯巍然成窣堵，秋巡拾级乃得畅意观宏模。八窗洞达琉璃道，曾非枝撑蔽亏之处寻幽途。上造天门通颢气，其下惟有青云扶。列水咫尺细似带，塞山遥拱围如郛。竖穷万古横遍十分界，到此一弹指顷皆空诸。何况形家之言本诞幻，区分南北为拘墟。试看舍利光焕永佑矗林闾，因之诘戎驭远怀久图。
登泰山七依皇祖诗韵
作者：弘历
朝代：清
体裁：七言排律

豫游本拟当敛迹，轮奂新歌重叩头。志养亦惟体虔敬，躬巡岂是动轻浮。䭭言遐算如高岳，讵曰登封俯远州。万级天门攀不易，行宫清洁足安留。岩象崇崇忽对面，奎文朗朗正当头。齐烟九点遥胥括，匹练三吴近若浮。锡羡八旬开宝帙，耀灵万古奠神州。再来此后知何日，欲去不期步为留。
登泰山三依皇祖诗韵·其一
作者：弘历
朝代：清
体裁：七言律诗

春月南巡限程迫，题诗兴寄碧岩头。设如两度皆空过，终觉一心太率浮。谒圣才辞曲阜县，登山遂至泰安州。乾坤普照天襟廓，景仰奎章万古留。
登泰山三依皇祖诗韵·其二
作者：弘历
朝代：清
体裁：七言律诗

瞬息十春岩电影，年来忧乐忆从头。谁能石上三生认，且看烟中九点浮。幻矣仙踪谢蓬海，悯哉民瘼指徐州。云巢若问前巡事，泪洒空庭不忍留。
登泰山九依皇祖诗韵
作者：弘历
朝代：清
体裁：七言排律

八旬五母仍康步，六十六儿微白头。上瑞古今真此罕，后言是否听其浮。惟知养志以天下，况是祝釐殷九州。岱庙已瞻申懿悃，高峰欲陟吁停留。元黄以判万古峙，伯仲之间五岳头。入目景无非缋画，荡胸云有若沉浮。天章讵止垂永世，圣意昭然照下州。设以九赓踰九仞，十全有待再吟留。
登泰山五依皇祖诗韵·其一
作者：弘历
朝代：清
体裁：七言律诗

春巡南国孤纡跸，按辔高山仰马头。可匹何曾吴岭见，既成乃复大江浮。便教一问峰兮谷，未许多劳里与州。清晓载登午言降，那因胜处恣耽留。
登泰山五依皇祖诗韵·其二
作者：弘历
朝代：清
体裁：七言律诗

五岳之中宗首出，谁能昆脚与皆头。神传杜句真称独，象拟韩文信不浮。结揽圣情昭泰麓，照临民隐遍方州。继绳今日伊余责，敢不聪听一意留。
登泰山作
作者：弘历
朝代：清
体裁：七言律诗

合云亭度栈萦纡，旬岁重教履巘途。昔日今时浑不隔，登封降禅总无须。傥来忧乐亦多矣，试问山川略异乎。昂首天门三万尺，到因步步积工夫。
登泰山作
作者：弘历
朝代：清
体裁：七言律诗

欲笑相如逢汉武，更非张说谀唐明。却因瞻彼岩岩象，便以畅兹坦坦情。或马或舆遵栈路，宜诗宜画入仙京。齐州九点烟中辨，益切忧怀保泰平。
登泰山即事言志
作者：弘历
朝代：清
体裁：五言排律

岱庙及岱顶，万年镇兖青。生方惟物育，佑国沛神灵。历久需修葺，落成荐洁馨。仲春乃巡狩，八帙以慈宁。那举升中礼，缘殷祝大龄。奉钦瞻宝殿，弗敢掖安軿。诘旦亲登陟，摅诚谒闬庭。降原回望处，天近老人星。
登澄景楼
作者：弘历
朝代：清
体裁：七言绝句

拾级楼栏上一层，沧波墙外见空澄。水村图问谁家好，佳景王孙示我曾。
登澄海楼三叠前韵题壁
作者：弘历
朝代：清
体裁：古风

秦皇心实侈，筑城骑洪溟。由旬语固诞，兹存里诚盈。是果何为乎，水白山仍青。留此供笑谈，茅见塞匪亨。儒臣携联句，亦足诩登瀛。虚受奚拣择，河浊江自清。
登澄海楼再叠前韵题壁
作者：弘历
朝代：清
体裁：古风

寰区实广矣，环以斯渤溟。章亥已迷步，河伯徒叹盈。俯近无双白，望远惟一青。三登廿五载，所幸时均亨。独惜失妙迹，仙班怀昔瀛。永希弗扬波，万国朝皇清。
登澄海楼望海之作
作者：弘历
朝代：清
体裁：七言律诗

轣辘金轩展祀旋，偶临杰阁眺奫潫。漫言此后难为水，试望当前不辨天。秦帝关存终失鹿，汉皇舟阻未成仙。拟徵坎部留吟句，只恐雕龙让广川。
登澄海楼望海再叠癸亥旧作韵
作者：弘历
朝代：清
体裁：七言律诗

又自陪都转旆旋，城楼拾级眄溶潫。今来古往祗一水，汉踬秦颠无二天。木几聊因閒咏句，徐船何必远求仙。却缘悟得汤汤者，纳自诸河及小川。
登澄海楼望海叠癸亥旧作韵
作者：弘历
朝代：清
体裁：七言律诗

包括乾坤转复旋，奫奫孰得测□□。凭楼有兴重斯日，浮渤无边远接天。谁见沧桑经变幻，虚传壶峤隐神仙。俯临惟羡廓然量，何以从容纳百川。
登澄霁楼
作者：弘历
朝代：清
体裁：古风

每登澄霁楼，率值快晴际。间亦冒雨陟，乃祈副名字。罔非廑农功，时若吁天赐。想六十年前，或协圣人意。
登烟雨楼
作者：弘历
朝代：清
体裁：七言律诗

伏日为霖晚遂霁，时旸真足合农谣。奚妨小雨当六月，况是大晴历四朝。舟泛空濛旋登岸，楼探茗邈一凭寮。循名责实诚无忝，副矣惟期莫致饶。
登烟雨楼即事
作者：弘历
朝代：清
体裁：古风

昨过广仁岭，西东农毕见。麦麰未逮熟，禾黍则耕遍。生机究欠润，炎风况时扇。群言可待时，我意微觉旱。湖楼肖嘉兴，烟雨其名善。南巡实每副，北驻亦屡眷。斯登匪为游，希即甘膏臶。
登烟雨楼即景
作者：弘历
朝代：清
体裁：七言律诗

为喜嘉禾楼望意，搆楼玉塞俯澄瀛。适当烟雨呈暑景，便拾级梯揽润情。去岁巡南因肖北，今朝责实果循名。循名可耳无须甚，时我心中正盼晴。
登烟雨楼即景
作者：弘历
朝代：清
体裁：七言律诗

未至山庄雨沾足，到兹驻跸数朝晴。红迟芳沼蕾才吐，绿满平坡芽遍萌。却觉炎蒸午已剧，亟思凉润澍为倾。层楼拾级一凭眺，即景思量合副名。
登燕子矶观江
作者：弘历
朝代：清
体裁：五言律诗

峭壁捍长江，探奇胜绝双。目穷空宇合，耳骇雪涛淙。鴥鸟瑞殷祖，泥驹造宋邦。从来称守德，天堑讵斯漎。
登玉峰塔
作者：弘历
朝代：清
体裁：五言律诗

八面透玲珑，明标内外空。意为身口本，法离有无中。是日閒成陟，三春景不穷。问予喜何在，阿那麦芃芃。
登玉峰塔顶
作者：弘历
朝代：清
体裁：七言绝句

昨日纵眸明在下，今朝举步历登高。阳山不及穹窿半，得概何妨各自豪。
登玉峰定光塔
作者：弘历
朝代：清
体裁：七言律诗

浮玉规模矗七层，新春拾级望春登。含烟柳已轻黄染，消雪山将嫩绿凝。视远明惟畅心目，为高因必在邱陵。子舆真是能言者，政法先王益戒兢。
登玉泉山北高峰作歌
作者：弘历
朝代：清
体裁：古风

玉泉山本两高峰，南实较高北峰矣。然论山脉所由来，固知数典当于此。东麓徘徊憩众人，乘凉造极斯时耳。肩舆历磴陟砐硪，五步十步一齐止。处逸忘劳戒已躬，勖进无退非夫子。是时寥天雨始收，烟云犹恋冈峦委。萦青缭白披蒙茸，甫至峰腰云脚底。苍茫一片白容容，俯看何异圣湖水。拈毫恍若乙酉春，彼两高峰原在是。
登玉泉山定光塔
作者：弘历
朝代：清
体裁：七言律诗

雁堵林巅耸七层，极高明乃称吟凭。一年曾是几回到，新爽何妨历与登。东沼练光盈岸拍，西山黛色列峰凝。八窗纳岂生分别，藉悟如来最上乘。
登玉泉山定光塔二十韵
作者：弘历
朝代：清
体裁：五言排律

窣堵玉峰顶，得高因迥宜。定光含舍利，法喜拥禅枝。仿自金山寺，建依鹿苑规。报恩竟空肖，开化亦奚为。志过题诗彼，落成瞻礼兹。是中有深义，不可缺新词。存小欲崇俭，不悭总属施。佛宁期壮丽，我未诣希夷。似此云可矣，于焉一陟之。七层尽遥揽，百级自卑移。况值时晴快，益欣秋爽披。风随进步峭，景逐纵观弥。造极真无比，探奇又莫遗。神皋压赤县，紫禁巩皇基。襟带河山壮，共球鹣鲽驰。民天惟稼穑，治镜切畴咨。讵可耽閒趣，镇穷畅览思。先忧饶后乐，保泰奉无私。行漏鸣移晷，归舆下就逵。摛毫识岁月，权当勒丰碑。
登玉泉山赏遇楼
作者：弘历
朝代：清
体裁：古风

高楼山西麓，松竹颇潇洒。丹梯栖嵲屼，攀跻劳毋乃。亟来率未登，目存心已在。今朝到夤缘，骋望神怡倍。偶读壁间诗，忽尔隔十载。可以悟驹隙，亦足觇疏怠。复不免新作，自问聊自解。
登玉泉最高处
作者：弘历
朝代：清
体裁：五言排律

玉泉最高处，骋望远弥恢。过雨愁全洗，清晨爽恰开。肩舆凡几憩，虚阁得延陪。绿野农欢在，青山画意堆。不过消片刻，何事起层台。留句白云表，今年初度来。
登玉符山极顶作歌
作者：弘历
朝代：清
体裁：古风

初春昼短景易阑，复虑高处不胜寒。即今清和驻跸早，有山罢登孤素抱。内竖肩舆攀巘萝，更弗松下鸣梢诃。绝顶放眼一千里，犁云锄雨何其多。东山小鲁泰山小天下，我则何敢凛乎御六马。惟有祈年意非假，与民休息孜孜者。雄辩那须誇炙輠，返吾勤政延儒雅。
登玉符最高处
作者：弘历
朝代：清
体裁：古风

玉符高处未恒登，兹以停跸馀几暇。肩舆迤逦梯青云，十步一憩依松架。戢□晻□莫得辨，亦有亩平厜㕒下。可公床与白云洞，时见微泉滴石罅。牝穴一线弗易入，细磴行踪光却砑。其中或住地行仙，拟欲问之转复罢。更进乃造功德顶，石凿相好非虚借。把笔拈吟那可得，心凝形释泯万化。是宜原付可公辈，与木石居此结夏。返吾行馆勤吾政，道不同焉不相假。
登玉符最高峰得四百字
作者：弘历
朝代：清
体裁：古风

春巡气尚寒，有兴未登眺。清和兹返辔，日长况早到。宇宙最奇处，空过山灵谯。设如逢炎暄，挥汗亦何要。时景值佳会，况鲜几务告。邂逅不可失，一畅智仁乐。园北启便门，不必命旌纛。肩舆陟崇椒，林鸟为前�。嶊崣罗疏峰，威纡列层峤。陡壁若无路，一线穿林徼。或如田见龙，或如雾隐豹。或雄以狰狞，或深以窅窱。或秀若丹青，或壮若廊庙。树抱石为胎，泉飞峡成调。山花霏细芳，山禽递幽噪。历历所揽结，朗朗开怀抱。舍舆还进步，何藉筇屐趠。初至半室岩，厜㕒似棚窖。方床俨维摩，不著天花落。为想诗僧逸，顿息尘缘闹。蹑险扪烟萝，洞有白云号。肤寸一脉起，泽应三农祷。證盟功德顶，调御真古貌。巢鹤最高处，仙胎宛可召。应接乃无暇，奇观供四照。南瞻日观峰，是我昨所造。北睇鹊华翠，云中辨隐约。其东朗公近，疑听锡声摽。惟西乃豁开，来路盘崖隩。已觉鲜其匹，便欲观其窍。设匪片时劳，安识无穷妙。苍然日色暮，归路寻茜峭。忆昔可公辈，别传西竺教。想亦巢许流，林泉寄笑傲。侵寻事庄严，逐末吁可笑。其师若有知，弗许头应掉。有为法终幻，成坏像相诏。犹然冀施檀，云有福田报。松坞坐静观，万缘信谁觉。忘物我未能，吟怀且推敲。
登盘山作
作者：弘历
朝代：清
体裁：七言律诗

金根遥指碧云隈，磴路林扉迤逦开。石里流泉闻不见，烟中飞鸟去还来。南临蓟野耕桑富，北枕卢龙关塞恢。讵比登封誇豫大，每思山木毓良材。
登盘山偶咏·其一
作者：弘历
朝代：清
体裁：七言绝句

翠岫丹枫万景全，盘山不到漫三年。流阴逝水无须喻，常住金身朵朵莲。
登盘山偶咏·其三
作者：弘历
朝代：清
体裁：七言绝句

有水潺潺有石粼，云容峰态自相皴。田畴不卖卢龙塞，岂必今时无隐沦。
登盘山偶咏·其二
作者：弘历
朝代：清
体裁：七言绝句

温暾朱鸟晃谽谺，阳月风光罨幰纱。恰似迂倪饶气韵，山衣无藉树杈枒。
登盘山偶咏·其四
作者：弘历
朝代：清
体裁：七言绝句

仰观俯眺惬幽襟，千仞冈头足畅吟。却倚层峰还自问，每惭仁者乐山心。
登盘山口号
作者：弘历
朝代：清
体裁：七言绝句

千林落叶见山容，翠嶂丹崖历几重。漫忆当年曾订约，今朝果上最高峰。
登盘山天成寺江山一览阁作
作者：弘历
朝代：清
体裁：七言律诗

两峰天辟仙壶路，到眼江山万派分。树匝丹崖空外合，泉鸣碧涧静中闻。缘阶萚走秋声细，袅䁀香飘瑞霭纷。今日身行图画里，六尘幻有等浮云。
登真定广惠寺多宝塔
作者：弘历
朝代：清
体裁：七言律诗

祗园尊胜亦雄哉，拾级真登七宝台。云霓层梯供揽结，隋唐胜迹许徘徊。带形滹水半湾合，画景恒山一坐开。望远凭高每有意，堵波狮象记初来。
登瞩霄楼自警
作者：弘历
朝代：清
体裁：五言律诗

山比四山高，瞩霄名更叨。本因题额偶，却尔戒心慆。曰欲岂可纵，即游应有操。今朝登则合，驰望众军劳。
登碧云寺金刚塔
作者：弘历
朝代：清
体裁：古风

登塔必有天风来，窣堵岂与封姨媒。此中妙义今始悟，为扫万虑浮云开。世出世法若常住，汉水亦应西北回。月为面镜海置杯，我心朗廓与之皆。下视方方绿云吉，又我意中颙望才。
登碧云寺金刚床塔
作者：弘历
朝代：清
体裁：古风

百丈之山，延缘徐步忘其高。十丈之塔，矗尔拔地直上乃讶高岧峣。何况窣堵迥据西山半，宜其下视无地上已干青霄。太行西来历万古，杯水沧溟金弹吐。康回能使东南倾，女娲谁见西北补。我闻佛谛要令万缘忘，胡为梵志传此金刚床。高秋乘兴一拾级，目穷千里心万方。今年登塔凡三度，六和报恩皆有赋。江山信美虑程遥，讵可频频劳六御。因之念寄吴越间，夏灾数郡遭迍邅。何能五风十雨斗米才三钱，恧哉吾治逊彼唐贞观。
登秋澄楼口号
作者：弘历
朝代：清
体裁：七言绝句

小楼拾级一为登，近远西成景入凭。眼底滦江如带水，碧波也觉到秋澄。
登绮望楼
作者：弘历
朝代：清
体裁：七言律诗

楼称绮望目堪穷，讵在松青与桕红。城俯闾阎计安永，田芃禾黍为祈中。火烟蔀屋年年庶，鸡犬山村处处通。今日登临真有喜，胜常万宝逮歌丰。
登缑山极目
作者：弘历
朝代：清
体裁：七言律诗

缑岭巃嵷嵩岳连，传闻子晋此升仙。割来太室三分秀，望去清伊一带绵。欢豫民情他阆苑，菁芊麦色我芝田。孜孜求治犹多愧，无暇重翻学道篇。
登舍利塔
作者：弘历
朝代：清
体裁：古风

千仞俯瑶林，九层耸玉台。金轮昨初就，石阙此重开。八窗朗洞达，万级拾崔嵬。西户齐山萦，东栏凭水回。栱积出云霞，铃响惊风雷。两足忘微劳，一心无点埃。于以泯色相，乃复爱徘徊。欲待夜深时，应有神灯来。
登舟
作者：弘历
朝代：清
体裁：五言律诗

信宿德州驻，登舟昔例同。望霖事有似，观麦惜无穷。五日期仍迫，连朝心益忡。催漕虽利用，愿且息微风。
登舟
作者：弘历
朝代：清

御舟早候运河滨，陆路行余水路循。一日之间遇李杜，千秋以上接精神。麦苗夹岸穗将作，柳叶笼荫絮已频。最是篷窗心惬处，雨晴绿野出耕人。
登舟
作者：弘历
朝代：清
体裁：七言律诗

御舟早候运河滨，陆路行馀水路循。一日之间遇李杜，千秋以上接精神。麦苗夹岸穗将作，柳叶笼阴絮已频。最是蓬窗心惬处，雨晴绿野出耕人。
登舟·其一
作者：弘历
朝代：清
体裁：五言律诗

载登青雀舫，初试白云程。入画看村景，匉雷听水声。岸杨烟外袅，沙鸟渚边鸣。极目烟波意，诗裁亦觉清。
登舟·其二
作者：弘历
朝代：清
体裁：五言律诗

会通亘南北，转漕掌司农。斗粟应知贵，盘珍可滥供。川途非一历，庾政悉何从。回望方衔尾，帆樯隔浦重。
登舟溯游玉河沿途杂咏·其一
作者：弘历
朝代：清
体裁：七言绝句

清音斋近小东门，门外玉河舟舣源。便与溯游荡轻桨，一川风物略堪论。
登舟溯游玉河沿途杂咏·其三
作者：弘历
朝代：清
体裁：七言绝句

溪田左右漾舟过，雪后鳞塍积润那。放水未临浸种候，寸衷早觉庆怀多。
登舟溯游玉河沿途杂咏·其二
作者：弘历
朝代：清
体裁：七言绝句

南堤堤上界湖楼，蓄水高低夹镜浮。讵以寻常缀烟景，灌输总为利田畴。
登舟溯游玉河沿途杂咏·其五
作者：弘历
朝代：清
体裁：七言绝句

镇水铜牛铸东岸，养蚕茅舍列西涯。昆明汉记不期合，课织重农要欲佳。
登舟溯游玉河沿途杂咏·其六
作者：弘历
朝代：清
体裁：七言绝句

石舫常因泊舟处，于流动里不随流。山光万寿迎春丽，路便轻舆试小游。
登舟溯游玉河沿途杂咏·其四
作者：弘历
朝代：清
体裁：七言绝句

阁称治镜水中央，圆峤方壶近在望。设以循名思二字，反躬惟益敬无遑。
登赏遇楼叠前韵
作者：弘历
朝代：清
体裁：五言律诗

为有松为盖，因依石作斋。云烟生砌润，山翠入窗佳。绿野咸供望，丹梯即此阶。拈毫抒逸兴，至乐傲无怀。
登辉发故城再赋
作者：弘历
朝代：清
体裁：古风

辉发河东㠑崣峰，云是当年征战处。拜音达里抗王师，筑城三遭守险固。质臣取还婚弗娶，潜与叶赫通盟屡。患在肘腋弗剪除，堂堂大业何由树。我祖神武真天人，一时龙虎风云附。师兴五日破坚城，歼魁宥胁为臣庶。即今旗籍那拉氏，百年世禄被恩遇。我来仰烈忆草创，抚迹应亲揽艰勮。威呼双桨渡溪河，彼岸候马乱流预。苇丛蔽骑披冒过，其下浸淫尽沮洳。山从人面起嵯峨，仰不见天密林櫖。策骑寻径历其巅，雉堞久颓蔓草护。故老无能为我言，敬观缔造披实录。徒见山高水清概，怀哉久安长治故。从臣谓我今日劳，较昔如何莫轻语。
登金山塔顶
作者：弘历
朝代：清
体裁：七言律诗

拾级凭登雁塔尖，北南形胜望中兼。高盘鹳鹤天风劲，下镇蛟龙江窟恬。造极真教诸虑静，到斯何必百忧添。许多胜概吟无暇，归棹重临拟细拈。
登金山塔顶三叠旧韵
作者：弘历
朝代：清
体裁：七言律诗

塔顶应须更有尖，碧空在上独稀兼。看兹卓尔禅明示，到此谁能意不恬。风物江山原弗异，诗篇今昔且由添。了知未似东坡句，却喜依他韵屡拈。
登金山塔顶再叠旧韵
作者：弘历
朝代：清
体裁：七言律诗

塔巳山尖又塔尖，竿头进步那辞兼。宁惟纵望目眸豁，真是入微情性恬。窣堵饶他劫火阅，江波照我鬓霜添。便教险韵赓千度，不外如来一朵拈。
登金山塔顶叠旧作韵
作者：弘历
朝代：清
体裁：七言律诗

定光塔据翠峰尖，登眺崇情畅六兼。百尺凌云贤劫固，千年入影浩波恬。东西源委因心会，南北风光举目添。石火春秋才瞥眼，今来饶是韵重拈。
登金山塔顶四叠旧作韵
作者：弘历
朝代：清
体裁：七言律诗

大江东望玉簪尖，忽到拾登百级兼。无地有天双目豁，抚今思昔一心恬。十馀五载景重阅，四叠七年韵再添。拙速虽然逊响钵，亦非须断数茎拈。
登镜江楼极目
作者：弘历
朝代：清
体裁：五言律诗

焦山登极顶，俯畅镜江楼。是日微风静，当春霁景浮。遥源溯西自，万古镇东流。底论北南戒，清时此豫游。
登陆
作者：弘历
朝代：清
体裁：七言律诗

今朝登陆驻行宫，润野迎眸麦色芃。已是春巡称事顺，更教时雨解心忡。柳围桐柏墙头绿，杏发静宁斋角红。向北沾膏较南逊，又因望泽切乎衷。
登陆
作者：弘历
朝代：清
体裁：七言律诗

水蒐数日足怡情，正务观河此卜程。饶是素心喜马便，不无馀兴谓舟轻。蜗庐蟹舍行行背，白叟黄童处处迎。顾我几曾恩遍逮，怜他一例戴由诚。
登陆
作者：弘历
朝代：清
体裁：七言律诗

浙吴两月熟舟行，登陆刚欣得快晴。毕竟北人还爱马，不教南国久牵情。却看树色村前暗，尚见湖光堤畔明。每傍绿阴还驻辔，平畴过雨阅新耕。
登静明园古华严寺
作者：弘历
朝代：清
体裁：七言律诗

雨馀晓岫矗新青，几暇时临翠辇停。为谒空王瞻月相，却教飞盖傍云扃。风铃常转莲花藏，贝叶閒披金字经。试问奏章陈积否，隔林行漏已泠泠。
登高台而待明月
作者：弘历
朝代：清
体裁：古风

登高台而待明月，创见不可无言纪。满川斜阳倏上山，须臾山亦苍然矣。山之凹处渐生光，光中一点金星委。是时依凹有片云，云忽数层点缀美。星为钩复钩为璜，鎏彩万状莫能拟。过云擎出烂银盘，盈袖天香露华绮。紫磨身，月华子，千秋万岁山庄里。
登高台而待月
作者：弘历
朝代：清
体裁：古风

登高台而待月，于望后为相宜。台更西山巅，东山座中披。乘凉送夕阳，飒沓延爽飔。须臾斜照落万树，苍然暮色刚熹微。锤峰南侧，金色拖眉。忽钩忽半璧，忽呈全体空中飞。是时流云点缀乍隐现，未觉谢重所言全属非。登高台而待月，赏今夕之遇奇。
登鸡鸣山即事
作者：弘历
朝代：清
体裁：七言律诗

钟阜西去堆翠厓，丹梯宛听天鸡喈。玄武湖光上眉睫，金陵春色怡胸怀。江山不厌城郭占，闾阎半与桑麻皆。旷观台畔瞻天藻，烈并崇峰讵可阶。
登黄楼作
作者：弘历
朝代：清
体裁：七言律诗

岧峣杰搆俯徐城，黄垩还存玉局名。作镇千秋彭与沛，祀贤并坐弟和兄。我诗杰句真无就，夫子当年妙独成。太守为民犹切意，况吾饥溺敢忘情。
登黛螺顶
作者：弘历
朝代：清
体裁：七言律诗

峦回谷抱自重重，螺顶左邻据别峰。云栈屈盘历霄汉，花宫独拥现芙蓉。窗间东海初升日，阶下千年不老松。供养五台曼殊像，阇黎疑未识真宗。
登黛螺顶
作者：弘历
朝代：清
体裁：古风

黛螺不比叶斗高，东顶峰之降冈也。北望东可复罢乎，笋舆乘暇言登者。五步十步率一息，羽林都许乘轻马。更东望海峰实近，廓然真足小天下。五台文殊智与号，殿中真容肖非假。一乎五乎孰是乎，不出金刚六如写。
白丝行
作者：弘历
朝代：清
体裁：古风

陌桑已椹春蚕老，春蚕作茧圆且好。缫丝织帛代精工，忘却西陵夺天巧。西陵岂识锦绣段，踵事增华吁可叹。世间万事率如兹，我亦因之悟文翰。知我罪我皆春秋，权舆锦绣原马头。设使世人不尚帛，沸锅谁解白丝抽。白丝蚕口之所吐，自缚自戕还自取。何如菜子出青虫，花间常见春驹舞。
白乳泉试茶亭用皇甫曾送陆鸿渐栖霞寺采茶诗韵
作者：弘历
朝代：清
体裁：古风

石壁�书六，岁久莓苔生。适自高峰降，遂缘曲栈行。小憩笠亭幽，慢试云窦清。曾羽茗迹邈，兹复传其声。
白乳泉试茶亭用皇甫曾送陆鸿渐栖霞寺采茶诗韵
作者：弘历
朝代：清
体裁：五言律诗

采茶遂试茶，弗焙叶犹生。疑举且吃语，但期此话行。羽踪藉因著，曾句亦云清。泉则付无意，淙淙千载声。
白云寺
作者：弘历
朝代：清
体裁：古风

入山秋色佳，到寺春阳煦。匼匝围玉屏，茈虒张锦树。竹径穿云出，禅房花草菲。阶前一泓水，去作垂虹飞。一庭柏树青，千嶂枫叶紫。平原逾月行，今朝见山喜。静室才十笏，好山具四邻。当年谁结夏，无著与天亲。岩凹藏乳窦，竹底眄烟郊。断缺唐碑在，犹然称白茅。少坐清有馀，便去兴未巳。回视失招提，钟声白云里。
白云寺
作者：弘历
朝代：清
体裁：古风

无寺不依山，无山不出云。云山寺三一，倩谁与疏分。台中寺多矣，独占惟斯云。其他皆非乎，非即是之因。是非究何定，拟议徒纷纭。满天欣霁景，笑莫副名勤。
白云寺
作者：弘历
朝代：清
体裁：六言诗

春云出谷如流，十年一度来游。底识蜂台殊胜，今朝名实兼收。
白云寺小憩
作者：弘历
朝代：清

白云深处称禅栖，便访云关一觅题。密雪埋溪僧未扫，韶春入树鸟光啼。三间静室依然也，五载流阴亦迅兮。此去鹫峰应不远，玉丛林里望丹梯。
白云寺小憩
作者：弘历
朝代：清
体裁：七言律诗

白云深处称禅栖，便访云关一觅题。密雪埋蹊僧未埽，韶春入树鸟先啼。三间静室依然也，五载流阴亦迅兮。北去鹫峰应不远，玉丛林里望丹梯。
白云寺西斋作
作者：弘历
朝代：清
体裁：七言绝句

行馆西斋对碧崚，松岩上更有轩凭。千庐万幕俯当见，不肯肩舆一揽登。
白云寺西斋作
作者：弘历
朝代：清
体裁：七言绝句

西斋举首见崇山，山上虚轩叠翠间。八十老人懒攀陟，白云付尔往和还。
白云泉三叠白居易韵
作者：弘历
朝代：清
体裁：七言绝句

白云泉是白家泉，林色岚光太古閒。不为炫能频叠韵，高人风度缅其间。
白云泉五叠白乐天韵
作者：弘历
朝代：清
体裁：七言绝句

白云复此俯岩泉，聊趁春游片刻閒。一十六年消底事，淙淙好在滴其间。
白云泉六叠白乐天韵
作者：弘历
朝代：清
体裁：七言绝句

香山昔日对流泉，太守公堂一日閒。我自先忧天下者，岂能效彼乐斯间。
白云泉再叠白居易韵
作者：弘历
朝代：清
体裁：七言绝句

昔年少傅此题泉，忘世高情祗爱閒。我却异香山所愿，愿流膏泽遍田间。
白云泉和白居易韵
作者：弘历
朝代：清
体裁：七言绝句

云包白石石包泉，无色声天太古閒。聊步天平问泉脉，喜逢白傅话云间。
白云泉四叠白居易韵
作者：弘历
朝代：清
体裁：七言绝句

山腰清泚喷灵泉，白傅当年好是閒。一览便行不烹茗，恐妨烟火溷其间。
白云洞
作者：弘历
朝代：清
体裁：五言绝句

封里出英英，长空几缕横。所希肤寸合，利我万民耕。
白云观
作者：弘历
朝代：清
体裁：五言律诗

古观西郊外，逮今五百年。葺新不知几，有象那恒坚。前岁临真域，当春礼法筵。希敷万民福，宁渠为求仙。
白云观
作者：弘历
朝代：清
体裁：古风

清都閟岁年，咫尺凤城西。旧迹传日下，愧我未留题。西巡返翠华，阳月迎朝曦。迤逦阜成门，紫府路左陲。讵为游仙来，聊因便道宜。延缘步石阙，揭要雕横楣。云章凤篆间，将谓多神奇。圆圆图太极，鼻祖自濂溪。七真殿实古，联语出张芝。如何舍孔孟，而云交坎离。净室最幽閒，墨胎坐处机。设云藉是传，非得乃失之。木钵诚臃肿，似有妙偈垂。其后峙涂阁，拾级登云梯。帝载无不通，何况俨在兹。瞻礼祈有年，所愿恒如斯。徘徊抚庭植，松柏拿虬枝。约略考建置，细睇无年碑。两朝垂宝翰，焕若云霞披。懿此长春宫，佳胜孰与齐。含毫纪初历，风日洵恬熙。广成世间少，访道且迟迟。
白云观
作者：弘历
朝代：清
体裁：五言律诗

琳宇城郊外，轻舆此重过。真花春烂漫，仙树古婆娑。懒问长生诀，虚传金箓科。羽流叹年老，嗟尔术云何。
白山桃
作者：弘历
朝代：清
体裁：七言绝句

绿萼已称谢脂粉，素华偏自舞媻姗。不因严节从头校，几与寒梅一例看。
白河
作者：弘历
朝代：清
体裁：古风

白河之水竹箭翻，塞山一带为其源。处暑涨退桥已架，行旅稳过无怨言。去岁经此方待渡，牵泅正资色目人。来往立俾辎重过，撇捩直使洪涛掀。今年渡河纵安逸，却因涝早一月前。两岸积水如去岁，黍稌穗细色尽蔫。较量灾比昨秋重，此况久矣心中存。虽然此况心久存，目击更切如伤论。
白河
作者：弘历
朝代：清
体裁：五言律诗

白河水弗涨，雨亦渥高低。似此两全鲜，真称诸事齐。一时惧心切，万姓笑容傒。索与均天惠，优施那可稽。
白河
作者：弘历
朝代：清
体裁：古风

白河细如带，两岸露沙滩。策马渡草桥，下视清波澜。回思前岁秋，架缚如彼难。智慧贵乘势，此语良不刊。麦浪翻黄云，稍为吾民宽。
白河水涨待桥未成因暂返御园恭问皇太后安即事书怀
作者：弘历
朝代：清
体裁：七言律诗

今岁秋霖过辛巳，厗奚异涨候桥支。五朝待那安清跸，三日阔应谒圣慈。遮莫园中仍复返，逍遥河上岂其宜。箕畴默验咎徵应，惕与惭俱祗自知。
白河神祠瞻礼
作者：弘历
朝代：清
体裁：五言排律

遥源出宣化，灵泽护厗奚。资运功无尽，安澜事有稽。去秋经异涨，归壑赖明禔。是用崇祠建，于焉庆落徯。桥梁利普济，阶级肃初跻。栋宇依神焕，香花达悃携。永恬佑保赤，锡福被群黎。牲丽碑应峙，五言当记题。
白洋淀
作者：弘历
朝代：清
体裁：七言律诗

潴水畿南巨浸低，曰宣曰受利耕犁。一观形势浮轻舫，久计修防赖偃堤。甓社菱丝讵相让，天光波影总堪题。筹民练士无非事，讵止莹锋为鸊鹈。
白洋淀水围·其一
作者：弘历
朝代：清
体裁：五言律诗

远碧极空明，风恬镜影平。鸿絧排叶舫，齐止视虞旌。水猎方山猎，欢声发棹声。合围徐俟际，五字适因成。
白洋淀水围·其三
作者：弘历
朝代：清
体裁：五言律诗

前岁试为初，今春乃继诸。拂云频射鹳，傍渚亦叉鱼。老幼就瞻切，闾阎气象舒。睹兹廑保乂，圣泽实贻予。
白洋淀水围·其二
作者：弘历
朝代：清
体裁：五言律诗

皇祖修春猎，端因重武功。继绳予悃切，踊跃众心同。箭发鸥浮水，鎗鸣雁落空。停挠颁获罢，满意畅东风。
白海青歌
作者：弘历
朝代：清
体裁：古风

海东翻飞下海西，变青为白斯更奇。东木西金五行配，各从其色非人为。霍罕部在天山右，其汗名额尔得尼。摅诚通贡致方物，韝来鸷鸟随译鞮。黄睛玉爪气隽逸，素翘皓羽光陆离。笼育林监昭远服，为之造屋诚无稽。豪腾雄击都弗藉，纯精朗洁覃宜题。瑞图越裳漫比拟，写形传实宁可遗。写形传实宁可遗，久安永奠殷吾思。
白海青歌
作者：弘历
朝代：清
体裁：古风

鸷鸟飞来自海东，以青得名青率同。翘英皓羽乃罕觏，是何意态杰且雄。固不誇祥亦珍洁，灵禀瑶光特殊绝。双睛火齐悬为珠，一身梨花飞作雪。鹰房板柙付饲养，支粟支肉有职掌。建屋居之讹可知，五坊小儿戒可想。既豢畜之偶一试，金绦翠韝才脱臂。翼垂神蕊伏荒荆，入云逸雉遑能致。设使山林皆若兹，鸷将饿毙靡介遗。为人役与自为计，力与不力理固宜。力与不力理固宜，呜呼人岂鸟哉胡不思。
白海青行
作者：弘历
朝代：清
体裁：古风

海东青，育卵海之东，旋风绝云不辨故国踪。戢羽少憩丛林中，乃遭弋获囚樊笼。海东青，育卵海之东。故为人得者皆已成禽，其雏罗网曾不逢。青其正色白其瑞，千百之中一艰致。何来雪羽炯朱睛，奇毛讵止少为贵。海东青，鸷鸟类，其性棱棱多秉义。毰毸玉立独驯良，不与群匹争击挚。鸷鸟类，海东青，禽经何事初无名。无名亦何害，有名亦何荣。不见苍鹘取鸽为暖足，或称宝观，或称荐福。翻使淆讹增究之，其事要属乾闼城。翰林子，墨有无，悠谬奚足徵。
白涧
作者：弘历
朝代：清
体裁：七言律诗

宇接花宫景倍清，轩窗小憩足怡情。高松自具云霞气，长日时闻梵呗声。蓟夜春光还宿昔，田盘山色早逢迎。流阴不住原常住，静趣多从即境生。
白涧行宫作
作者：弘历
朝代：清
体裁：古风

今年春雨勤，实利田功好。隔日复霏丝，敢惜较前小。石栈艰跋涉，因避大岭道。就平驻白涧，路近到更早。仆役总欣慰，农夫益欢笑。五字写纾怀，戒盈惕泰保。
白涧行宫即事
作者：弘历
朝代：清
体裁：七言律诗

去时切切盼红旗，返跸红旗已见之。固以功成欣且慰，翻因事定惕而思。追前讵有符节握，善后还廑屯戍为。览奏献俘非献馘，益增美善惬心期。
白涧行宫即景
作者：弘历
朝代：清
体裁：七言律诗

东来雪势较强西，积素欣看瓦陇齐。庭际种松皆傅粉，阶前步藓欲成泥。收将盈缶堪烹鼎，望去弥郊逮举犁。料得盘山最高处，棱棱玉笋待吟题。
白涧行宫即景
作者：弘历
朝代：清
体裁：五言律诗

左右白沙涧，居停有别斋。柳容黄绕埒，苔意绿侵阶。逐处轩窗净，随时书史偕。盘山直北望，且尔蓄吟怀。
白涧行宫即景叠庚寅诗韵
作者：弘历
朝代：清
体裁：七言律诗

两陵东先后瞻西，叩以纪年六十齐。虑恐昨霙乍变冷，幸因连霁却无泥。不惟泽壤麦卜饼，转胜常时谷可犁。路既不遥到犹早，畴咨疆吏庆农题。
白涧行宫叠旧韵
作者：弘历
朝代：清
体裁：七言律诗

为谒桥山整六骖，遥观积素罨烟岚。廿年岁月空而幻，终古恩勤梦亦谙。古树无梢全似画，清轩小坐却如庵。真常识得非常住，不向维摩悟处参。
白涧行宫对雨
作者：弘历
朝代：清
体裁：七言律诗

入夜通晨晚复连，閒庭淅淅草芊芊。春霖似此希曾见，野景从兹倍可怜。归鸟觅巢梳湿羽，征鸿遵渚叫寒烟。一犁大地农夫乐，卫士休嫌阻客鞭。
白涧行宫晚坐
作者：弘历
朝代：清
体裁：古风

下舂隐西崦，密云生北岭。行宫已清佳，况近招提境。致兼松竹幽，意与琴书永。去住惟所如，今昔观平等。隔墙闻钟鱼，可以发清省。
白涧行宫晚坐
作者：弘历
朝代：清
体裁：五言律诗

卯行先午驻，常例众知齐。农庆如甘膏，役欣未泞泥。兼逢两全幸，谁识独思懠。西北风吹晚，时晴想定兮。
白涧行宫晚坐
作者：弘历
朝代：清
体裁：七言律诗

寺傍行馆居停便，却是莲宫未一临。平野润含雪后泽，远峰轻作晚来阴。閒花不让清明节，古柏遥笼钟磬音。坐阅历年题壁句，如伤依旧视民心。
白涧行宫晚坐
作者：弘历
朝代：清
体裁：七言律诗

平野邮程夙所谙，行宫卓午遂停骖。暇仍大吏咨民隐，从弗东厢问佛龛。庭树红芳为春勒，阶芜绿意向阳含。坐来料峭披襟袖，知是盘山送晚岚。
白涧行宫晚坐
作者：弘历
朝代：清
体裁：五言律诗

春月出林明，春宵澹复清。砌花经雨发，檐鸟向人鸣。何必较今昔，都堪悦性情。翻书思汲古，惟是惭躬行。
白涧行宫晚坐
作者：弘历
朝代：清
体裁：五言律诗

春甸纵睎宽，春宵了不寒。数椽聊可憩，一晌未遑安。风月佳今夕，诗书伴古欢。短檠群籁静，理趣惬澄观。
白涧行宫晚坐
作者：弘历
朝代：清
体裁：七言律诗

柳金摇覆草茵萋，閒馆潇清古寺西。却祇隔墙看幡刹，那曾寻径问优尼。南临蓟野春和起，北接盘山夕霭低。月过上元动归静，一钩妙义更重提。
白涧行宫晚坐
作者：弘历
朝代：清
体裁：七言律诗

离宫迤逦偶停骖，魄月迟迟上远岚。象外真诠谁得会，环中佳趣我须谙。山容自写痴黄幅，径曲遥通古佛庵。忆昔閒吟潇洒地，迁无迁处正宜参。
白涧行宫晚坐
作者：弘历
朝代：清
体裁：五言律诗

逐顿有行馆，居停省负驮。依然昔春景，惄若此番过。农事方兴矣，民艰嗟奈何。一宵原不旅，数宇已嫌多。
白涧行宫晚景
作者：弘历
朝代：清
体裁：古风

离宫飒秋风，古庙森虬柏。苍然暮色暝，蟾光露林隙。梵唱隔墙闻，清机引无斁。镌题在壁间，拈吟复今夕。
白玉云龙瓮
作者：弘历
朝代：清
体裁：七言律诗

云宛流兮龙见行，品诚称美制尤精。轻浮叆叇容将布，动出之而态若生。本以无形思蕴石，忽成有象拟连城。六清醴齐奚堪置，祗合尧年宝露盛。
白玉如意
作者：弘历
朝代：清
体裁：七言律诗

俗制都交磨洗清，天然本色乃全呈。偶题七字若无字，因识六情戒有情。意与心应为所发，心生意实在乎贞。寄言如者如何是，四勿之中仔细明。
白玉如意
作者：弘历
朝代：清
体裁：五言律诗

玉虽具五色，惟白最称珍。恰合为如意，于焉祝首春。雕几浑弗藉，纯素雅堪亲。岁美人和愿，希哉庶并臻。
白玉小璧
作者：弘历
朝代：清
体裁：五言绝句

周尺刚三寸，无瑕润羊脂。设徒论轻重，吾知其失之。
白玉杯
作者：弘历
朝代：清
体裁：五言律诗

出璞色如脂，成杯圆中规。琢磨工有绪，古朴制无奇。坚白谁腾说，廉贞我欲师。流霞曾不泛，禹训已昭垂。
白玉鸠头杖口号
作者：弘历
朝代：清
体裁：七言绝句

白玉鸠头刻杖扶，即今健步尚非须。山庄置待耆艾用，耆艾犹能至此无。
白瓷枕
作者：弘历
朝代：清
体裁：古风

枕石不如流，漱流不如石。瓷枕坚且洁，堪赠如兹客。既质玉之质，复白雪之白。磨涅不磷缁，拂拭多光泽。恍挹神仙人，精神盎内积。岂伴窈窕女，粉黛污颜色。可荐床之东，亦宜牖以北。张氏榴应羞，钱家石岂特。虚堂夏午閒，松涛泛幽席。朅此梦羲皇，古风如可即。
白莲
作者：弘历
朝代：清
体裁：七言绝句

摇曳金风塞水滨，白衣潇洒称山人。即看亚浦后凋度，李泌不孤君子伦。
白莲
作者：弘历
朝代：清
体裁：七言绝句

碧玉为冠缃作裙，临风偏送晚来芬。壶中原异人间世，不数红霞数白云。
白莲
作者：弘历
朝代：清
体裁：七言绝句

饶有清香拂水风，色惟标白不标红。风人设若拟君子，一例温其与玉同。
白蘋红蓼扁舟
作者：弘历
朝代：清
体裁：六言诗

延楼横俯芳洲，坐玩风行水流。妙趣明湖曾见，白蘋红蓼扁舟。
白鹘行
作者：弘历
朝代：清
体裁：古风

鹘之与隼如枳橘，鸷鸟之中俊莫匹。是皆其色杂苍黝，如雪白者万无一。矫然致此白将军，悚立一朵梨花云。玉架金绦不放去，尔行其义我行仁。严若郅都飞李广，问鹘何来来海上。兰台令史颂白雉，讵奋奇功酬豢养。鹘乎鹘乎，秋其德而辛其色。殊毛出众非改常，致用求真正相得。
白鹦鹉
作者：弘历
朝代：清
体裁：古风

白鹦鹉，不解语。金架栖其身，金锁绊其距。曳尾涂中空羡龟，虽饱稻粱心困苦。曲躬就爪日啄锁，图啄锁断飞轻举。精卫有志那信然，尔口卒瘏益悽楚。白鹦鹉，尔何不悔始之炫毛羽，以致被人虏。
白鹰歌霍罕额尔德尼伯克所进歌以纪事
作者：弘历
朝代：清
体裁：古风

受将军檄遮贼魁，设䍙未入惭雉媒。捧首以降心无乖，方物屡献表宾徕。每教厚往而薄来，九经正义诚昭哉。白鹰今复致鸷材，雪毛金脚刷羽皑。下韝目不留狼豺，鹘师赤养皆旗回。蒲萄喂肉那可侪，开门揖盗谋非佳。博观今古益凛怀，作歌匪诩遐荒开。
白鹰诗喀尔喀贝勒阿玉尔所进
作者：弘历
朝代：清
体裁：五言律诗

鸷鸟白其色，由来称吉徵。班郎赋昔雉，窦牧献今鹰。素羽常驯熟，雄心泯掣腾。北藩兹世仆，休拟越裳曾。
白鹿洞诗
作者：弘历
朝代：清

李渤结庐后，绛帐开紫阳。经纶归性命，道德焕文章。剖析危微旨，从容礼法场。祗今传鹿洞，几席有余香。
白鹿洞诗
作者：弘历
朝代：清
体裁：五言律诗

李渤结庐后，绛帷开紫阳。经纶归性命，道德焕文章。剖析危微旨，从容礼法场。祗今传鹿洞，几席有馀香。
百一诗
作者：弘历
朝代：清
体裁：古风

智者百虑有一失，愚者百虑有一得。黑乌黵黵岂无白，白鹤皑皑亦有黑。高岸为谷，深谷为陵。沧海桑田，转盼相乘。披沙拣金，见彼星星。善射由基及唐瀛，百难一中惟人情。
百花洲诗用宋曾巩韵
作者：弘历
朝代：清
体裁：古风

珍珠漾为池，曲折成溪路。建闸缭垣隔，舍舟行数步。既而复登舟，果惬幽探趣。锦缆可无藉，云帆驶如骛。蜿蜒岸几转，芳洲乃微露。百花旧传名，春风几朝暮。是时值寒食，万卉霏香雾。诗情偶忆曾，画意谁传顾。因谋民生计，谓可滋粳稌。渊材传五恨，我乃生千慕。
百花行
作者：弘历
朝代：清
体裁：古风

东风吹入百花心，百花芳意秾不禁。委红晕紫殊态度，笑靥明眸无浅深。已醺锦蝶垂弱翅，更溜幽禽送好音。绮楼舞袖招琼瓣，金谷华筵颓玉岑。昨朝枝上犹增色，今日丛前渐张阴。此际东风还似旧，可怜百花难宿留。百花不惜为风摧，却悔当日因风开。
皆春阁
作者：弘历
朝代：清
体裁：五言律诗

东皇一气布，万宇普皆春。高阁独享帚，璿杓识指寅。片时宜徙倚，五字咏和訚。观象钦切已，体仁足长人。
皆春阁
作者：弘历
朝代：清
体裁：五言律诗

东皇布煦妪，一气物皆春。且慢臻昌冶，己欣渐蔼訚。元为善之长，君合止于仁。宣沛十行诏，惟期苏万民。
皆春阁
作者：弘历
朝代：清
体裁：五言律诗

书阁号皆春，皆春名在循。天心惟爱物，君道止居仁。试看三阳泰，敷为万汇新。吾民可得所，返已愧惟真。
皆春阁
作者：弘历
朝代：清
体裁：五言律诗

小阁搆山村，皆春义可论。一编读周易，四德首乾元。宁谓花无谢，应知道有根。熙熙虽未逮，景仰志犹存。
皆春阁
作者：弘历
朝代：清
体裁：五言律诗

新年临御苑，所至物皆春。淑景方融腊，条风正叶寅。梅心含萼馥，柳眼放稊新。汉诏从来读，吾惟廑万民。
皆春阁
作者：弘历
朝代：清
体裁：七言绝句

柳将稊矣蠓飞矣，春意由来物物知。高阁吟凭参妙理，贞元运斡祗无为。
皆春阁口号
作者：弘历
朝代：清
体裁：七言绝句

一气东皇布始訚，九瀛万物尽皆春。若论登阁对时句，祗在乾乾励体仁。
皆春阁口号
作者：弘历
朝代：清
体裁：七言绝句

层阁飞临碧沼涯，已猜鱼负泳游佳。虽然此乐宁止此，春气回苏万物皆。
皆春阁得句
作者：弘历
朝代：清
体裁：七言律诗

一气贞元斡运新，善哉无物不皆春。可知泯识草木类，亦觉胥蒙天地仁。岂独层楼擅享帚，由来薄海普含钧。十行讵祇称数典，在有恩膏沛以真。
皇太后圣寿节慈宁宫行礼是日雪即事成什
作者：弘历
朝代：清
体裁：七言律诗

值斋庆典例移前，节步新叨恩谕宣。敬率群公趋凤阙，恰逢六出降瑶田。瓦沟积素连祥色，树杪悬英引瑞烟。骈叠天庥何以荷，爱民勤政益乾乾。
皇太后车驾至泰安行营问安纪事
作者：弘历
朝代：清
体裁：七言绝句

纡程十日往徐州，齐甸言旋傍麦秋。趋谒起居倍常敬，惨舒民气奏从头。
皇庄即景
作者：弘历
朝代：清
体裁：古风

前朝麦色绿鬅鬙，今日看来寸许增。犹自颙期再雨好，无非渴望有秋登。绿柳阴阴翠跸移，言旋为廑起居咨。禁中坐待临雩祭，却恐晨昏隔久迟。不堪遗事问春明，胜国皇庄尚有名。却为往来必经路，几多忧喜验农耕。
皇甫墩
作者：弘历
朝代：清
体裁：七言律诗

向自惠山荣骑回，遥观波影涌蓬莱。县城竟过此权置，川路非纡兹重来。绿柳阴成啭莺舌，青蒲丛密闯鱼腮。南巡往返程将半，不觉时光暗里催。
皇考实录圣训告成恭纪长律四首·其一
作者：弘历
朝代：清
体裁：七言律诗

儒臣橐笔久摩研，赫濯声灵信史传。法则昭垂千万祀，勤劳想见十三年。诚孚度索悬橦地，象应联珠合璧天。实录拜观钦陟降，衷忱可胜凛冰渊。
皇考实录圣训告成恭纪长律四首·其三
作者：弘历
朝代：清
体裁：七言律诗

讵止刑清政亦清，德威惟畏德明明。列卿朝退宵书思，野老春深昼课耕。共仰精勤周庶物，可知恩泽沛寰瀛。趋庭早识绥猷本，一字书绅道在诚。
皇考实录圣训告成恭纪长律四首·其二
作者：弘历
朝代：清
体裁：七言律诗

实录端帷实政书，敢将绘藻饰空虚。推车有赖贤全网，折槛无烦莠早除。敬凛盘铭汤刻器，试挥薰雅舜垂裾。绍庭难继勋华盛，几度沈吟味访予。
皇考实录圣训告成恭纪长律四首·其四
作者：弘历
朝代：清
体裁：七言律诗

音容五载隔云天，乍捧琅函泪涌泉。提命无能窥荡荡，缵承有志矢乾乾。万年孙子钦堂构，四海讴歌被管弦。法祖敬天心不已，千秋徽懿映瑶编。
皇考御书摹成颁赐群臣
作者：弘历
朝代：清
体裁：五言排律

代邸挥毫日，晴轩飞白时。腾骧龙凤势，洒落玉珠姿。力运千钧重，神开万象怡。几馀惩物玩，宸藻丽天垂。拜赐恩如昨，趋庭念在兹。贞珉传万祀，捧视泪交颐。
皇考忌辰恭谒泰陵致祭感成长句
作者：弘历
朝代：清
体裁：七言律诗

孺慕终身忆始时，西园一痛逮今斯。十三年又堂堂过，罔极思惟永永思。泪眼那能瞻玉扆，恋怀不忍奠金卮。于昭万古常如在，日月经天治法垂。
皇都篇
作者：弘历
朝代：清
体裁：古风

惟彼陶唐此冀方，上应帝车曰开阳。轩辕台榭虽莫详，职方有幽无徐梁。要之幅员长且广，山河襟带具大纲。列国据此士马强，可以雄视诸南邦。辽金以来始称京，阅今千年峨天阊。地灵信比长安长，玉帛奔走来梯航。储胥红朽馀太仓，天衢十二九轨容。八旗居处按界疆，朱楼甲第多侯王。槐市陆海无不藏，富乎盛矣日中央。是予所惧心徬徨。
皇长子定安亲王园寝酹酒
作者：弘历
朝代：清
体裁：七言绝句

佳城惊见此何来，千古伤心酒一杯。犹忆前年当此日，相携教射木兰回。
皇长子挽词·其一
作者：弘历
朝代：清
体裁：七言绝句

灵旐悠扬发引行，举輴人似太无情。早知今日吾丧汝，严训何须望汝成。
皇长子挽词·其三
作者：弘历
朝代：清
体裁：七言绝句

书斋近隔一溪横，长杳芸窗佔毕声。痛绝春风廞马去，真成今日送儿行。
皇长子挽词·其二
作者：弘历
朝代：清
体裁：七言绝句

三年未满失三男，况汝成丁书史耽。见说在人犹致叹，无端丛已实何堪。
皇长子薨逝志悲
作者：弘历
朝代：清
体裁：五言律诗

宵旰焦劳者，那堪变故丛。灰心临素幔，泪眼向东风。将老失长子，前年别正宫。何愆频命蹇，不敢问苍穹。
皋涂精舍
作者：弘历
朝代：清
体裁：五言律诗

一雨涤炎壒，山川乃许佳。绿槐刚荫户，红药已翻阶。好景皆宜赋，良农信慰怀。于兹散充屈，暂与静音谐。
皋涂精舍
作者：弘历
朝代：清
体裁：七言绝句

岩谷深寒又避风，栽培仙植一丛丛。即看朗朗清虚府，金粟迟时亦月宫。
皋涂精舍
作者：弘历
朝代：清
体裁：五言律诗

当秋探奥境，信步得禅关。聊憩书斋静，因凭松牖閒。野花还自馥，涧实未全殷。数树寻金粟，何殊赋小山。
皋涂精舍
作者：弘历
朝代：清
体裁：古风

是处向育桂，避风且向暖。精舍搆寺傍，皋涂额檐版。寺僧实牟利，宁知小山衎。我则喜其清，来必吟情遣。漫惜尚未花，盆中花意满。
皋涂精舍
作者：弘历
朝代：清
体裁：五言律诗

皋涂岂即斯，有桂可称之。借问世间物，孰非名所贻。长空好雨过，千里一窗披。颇欲无言去，其如景逼思。
皋涂精舍
作者：弘历
朝代：清
体裁：五言律诗

缘恒育桂处，久与号皋涂。假借天边者，如同目下俱。因思境胥幻，得寄兴何殊。粘壁李家画，迹存人久无。
皋涂精舍
作者：弘历
朝代：清
体裁：五言律诗

越谷登脩岭，中隆复宛然。数间依古寺，一牖俯平川。谡听翻松籁，澄披育桂泉。壁题如昨日，忽悟隔逾年。
皋涂精舍
作者：弘历
朝代：清
体裁：五言律诗

迥榭一凭之，山深夏静时。阴晴无定态，丘壑发清思。蝶翅沾花馥，蝉声出柳迟。谷神如有约，今日又徵诗。
皋涂精舍二首·其一
作者：弘历
朝代：清
体裁：七言绝句

精舍两间梵宇傍，皋涂久矣额楣匡。桂盆才放绿琼叶，真是闻之以意香。
皋涂精舍二首·其一
作者：弘历
朝代：清
体裁：古风

静室登而下，斯为必由路。数间佛宇朴，精舍其傍据。山洞向阳温，旧为育桂处。桂叶冬不凋，桂粟夏未著。奚必蟾宫咏，已领皋涂趣。
皋涂精舍二首·其二
作者：弘历
朝代：清
体裁：七言绝句

意香久胜天香暂，不亦斯来亦不知。何似无言调御坐，拈花放下正斯时。
皋涂精舍二首·其二
作者：弘历
朝代：清
体裁：古风

蜃窗向远开，而况俯临卑。閒凭睇游目，景槩莫遁遗。是岂弗畅哉，伊余有所思。水清则无鱼，至察非美为。所以古圣王，冕旒以蔽之。
皋涂精舍作
作者：弘历
朝代：清
体裁：五言律诗

理政犹馀暇，登山取近便。精蓝育桂树，灵乳发岩泉。粟未黄金吐，叶恒绿玉鲜。天香在襟袖，静会有如然。
皋涂精舍作
作者：弘历
朝代：清
体裁：七言律诗

精庐虚朗荫高槐，岚翠迎人足散怀。云卧天窥无不可，风清月白致多佳。楹间写雾波涛幻，松下流泉琴筑谐。是地怡神堪久托，初心勤政惧微乖。
皋涂精舍作
作者：弘历
朝代：清
体裁：五言律诗

精舍小依迟，名山冬稚时。一双耐冷鹤，几个扫霜枝。涧底泉淙细，云端峰叠奇。閒评更幽讨，信是四时宜。
皋涂精舍作
作者：弘历
朝代：清
体裁：古风

精舍玉华侧，岩洞向育桂。桂华虽过时，桂香亘空际。我言非凿空，金仙早示义。真鼻即幻香，真香离幻鼻。
皋涂精舍作
作者：弘历
朝代：清
体裁：古风

香山固绝佳，精舍佳之最。盘盘历兰磴，童童荫松盖。九夏清凉地，三秋广寒界。坐来衣袂寒，望里心神快。禽音佛真偈，云容山变态。应接了不暇，妙达有馀会。
皋涂精舍作·其一
作者：弘历
朝代：清
体裁：七言绝句

寺傍精舍两间宜，小憩成吟亦不迟。桂缶满庭无一朵，瞒他迦叶笑颜时。
皋涂精舍作·其二
作者：弘历
朝代：清
体裁：七言绝句

月中云外致香飘，拟较皋涂路更遥。莫若不花惟对树，鼻之无臭念之消。
皋涂精舍咏桂
作者：弘历
朝代：清
体裁：古风

勤政接公卿，馀暇登林岭。乔松羃翠阴，径曲益致静。清磬落半天，闻声发寂警。乃知山寺近，玉华忽前境。精舍寺右侧，憩坐意为永。盆桂育洞中，深藏候犹冷。吴山谁护惜，不凋叶自整。南北异如是，风气因堪省。
盆中水仙
作者：弘历
朝代：清
体裁：古风

条风凡几番，都作催花使。花师更䟎期，岂虑韶华逝。绿窗净无尘，亚盆弄清媚。饶有琼麝飘，而无珠粉坠。点缀列文石，玲珑玉仙醉。琅玕三五枝，潇洒从其类。爱此十笏地，一段江南意。
盆中竹
作者：弘历
朝代：清
体裁：五言律诗

未改渭川质，遥从淇水分。影摇银烛乱，籁藉竹炉熏。凭几坐清昼，忘言对此君。托根非得地，漫想势干云。
盆松
作者：弘历
朝代：清
体裁：古风

盆松才突尺，已具凌云姿。左携萼绿华，绰约聊相随。冉冉生寒烟，瑟瑟泛轻飔。清水白石间，如在泰山垂。陆葩与水艳，仰望群相依。试拟古之人，东坡曾有辞。上可侍天帝，下可伍乞儿。
盆梅
作者：弘历
朝代：清
体裁：古风

河北盆梅含蓓蕾，河南盆梅三两开。地气才方一水隔，迟速顿殊如是哉。似为邓尉报佳信，恰与安福为清陪。入窗风度香细细，搴帘月映色皑皑。是色是香都契妙，小许大许谁评材。何当寄语昌昌者，转欲芳华款款来。
盆梅
作者：弘历
朝代：清
体裁：五言绝句

盆梅别迟早，灿发恰当春。今日香风满，端知雪有神。
盆梅
作者：弘历
朝代：清
体裁：七言律诗

船窗拈咏对盆梅，嫩日才逢几朵开。不是火攻寻下计，多缘花信报先来。一株已足春风意，万树行看香雪堆。棹过沙汀回望处，也分疏影得清陪。
盆梅
作者：弘历
朝代：清
体裁：古风

迩日行郊郭，颇识冬意酣。保阳今说辇，喜对盆梅馣。数蕊自饶致，万卉都觉凡。忘言如夙契，得意惟静耽。一气真不息，大哉乾元含。
盆梅四解·其一
作者：弘历
朝代：清
体裁：古风

盆梅自南来，远辞江国云。香片及绿萼，称谓名已纷。
盆梅四解·其三
作者：弘历
朝代：清
体裁：古风

火候视多少，迟速乃以分。或则开于冬，或则荣于春。
盆梅四解·其二
作者：弘历
朝代：清
体裁：古风

花师识其性，窖护火以薰。然当绽蕊时，一例霏清芬。
盆梅四解·其四
作者：弘历
朝代：清
体裁：古风

可怜幽贞姿，敷华率由人。何如在深山，自全其精神。
盆橘·其一
作者：弘历
朝代：清
体裁：六言诗

碧叶圆笼双叠，缃实纷垂百枚。又见盘山山色，天成阁里移来。
盆橘·其二
作者：弘历
朝代：清
体裁：六言诗

过淮为枳空传，洞庭霜色依然。画取曾凭率笔，怀将却忆前贤。
盆橘是树自盘山天成寺携来层台团团颇异凡卉育之凡五年矣
作者：弘历
朝代：清
体裁：五言律诗

盆橘携霜色，垂垂朵殿中。层台犹缬绿，数颗已标红。传说宁成枳，题诗或寄筒。天成白云外，遥谢一窗风。
盆花
作者：弘历
朝代：清
体裁：古风

盆花炕作春，罗植有数品。异候可齐芳，翻风而逗锦。花师欺女夷，窃权亦殊甚。不取苍松枝，谓比花容寝。韶姿讵久驻，零落乃苒荏。虬盖撑悬崖，落落挺寒凚。人巧固不牢，奚若天所禀。持以告苍松，苍松其勤恁。
盆荷
作者：弘历
朝代：清
体裁：古风

盆中种藕根，出叶亦田田。水弗几寸深，波无数尺圆。不染性原同，益清花犹鲜。下可游锦鱼，高讵藏苍鸢。相看傲平湖，何虑采莲船。
盆荷
作者：弘历
朝代：清
体裁：七言律诗

遇水因之得地生，盆中何不可敷荣。漫誇十里香银浦，真是三珠灿玉京。云鹭乍过疑未下，池鱼欲闯笑难成。无须太华相衡较，寸木岑楼有㡳诚。
盆菊
作者：弘历
朝代：清
体裁：古风

涂龟宁曳尾，不慕藏廊庙。山木宁栖崖，青黄非所好。黄花隐逸材，倜傥寡同调。卉谱偶传名，艺苑谁能貌。花师鲜法眼，视比春葩耀。杯水引滋溉，圆盆作幽隩。枝干受束缚，犹诩人工妙。杞柳为杯棬，戕贼性已拗。绳墨厥天然，俯仰任其诏。垂头绽冷芳，恐被柴桑笑。剪翅来孤鹤，引吭一相吊。
益寿庵
作者：弘历
朝代：清
体裁：七言绝句

平陵柰苑据崔嵬，跋马聊停适可哉。最喜庵名称益寿，此行本为祝釐来。
益寿庵
作者：弘历
朝代：清
体裁：古风

昔过益寿庵，祝釐喜名当。兹过益寿庵，回忆惟增怅。况已过古稀，奚必增奢望。尧之辞封人，封人言更畅。然而辱应避，其道在无妄。
益寿庵
作者：弘历
朝代：清
体裁：古风

辛巳此经过，庵名喜益寿。兹来非昔况，忆昔眉先皱。华祝尧所辞，况已古稀觏。明皇非哲君，愿为天下瘦。徒以路之便，聊喜境之秀。拙速成五字，命驾前途就。
益寿庵有会
作者：弘历
朝代：清
体裁：古风

益寿经几度，每经情异生。情实托乎境，兹境原未更。然而内外异，外为境内情。内由外之引，境忘情岂萌。一言更进之，情泯境那呈。历来喜与戚，境付不知平。
益思堂
作者：弘历
朝代：清
体裁：五言律诗

动静资交养，夫谁能免思。存诚斯近道，应物在无私。林翠环遥嶂，花芳递曲墀。兹非真益我，启沃伫延之。
益思堂
作者：弘历
朝代：清
体裁：五言律诗

园屋不彤除，松窗却绮疏。尚华真厌彼，敦朴实从予。信可消几暇，况因值雨馀。问谁堪益思，应莫过诗书。
益思堂
作者：弘历
朝代：清
体裁：古风

心思谁则无，亦欲求所益。益实非一端，善恶各殊迹。益德斯为善，益私恶难革。设曰何以利，损下更成厄。絜矩率箴规，讵宁漫颜额。
益思堂
作者：弘历
朝代：清
体裁：七言绝句

最欣旭影窗前朗，岂必花光户外罗。随分抽书皆可绎，个中偏觉益思多。
益思堂
作者：弘历
朝代：清
体裁：七言绝句

架插芸编供绎抽，每于开卷沃优游。繄予别有会心处，却为名言缅武侯。
益思堂
作者：弘历
朝代：清
体裁：七言绝句

盆梅初弗藉东风，映座枝头三两红。恰似青韶方燠沐，益人思在不言中。
益思堂
作者：弘历
朝代：清
体裁：五言律诗

能益人心思，端惟诗与书。是宜寻餍饫，未可负居诸。乐以四时永，趣当一卷舒。佳哉董季直，曾说有三馀。
益思堂
作者：弘历
朝代：清
体裁：五言律诗

额檐义各别，率以励身脩。会意番番异，题吟每每留。兹来已仲夏，重到拟深秋。试问益何思，喜晴望麦收。
益思堂口号
作者：弘历
朝代：清
体裁：七言绝句

思出于中岂由外，然而交养亦相资。憩堂试问得何益，插架芸编率可披。
益思堂观书
作者：弘历
朝代：清
体裁：五言律诗

嘉树绕堂襟，书堂静以深。披芸堪味道，契理拟知音。日进斯无退，古遥藉可寻。名言忆诸葛，别有沃予心。
盎春书屋
作者：弘历
朝代：清
体裁：古风

书屋何所有，所有琴与书。琴则我未学，书每堪起予。即今春之孟，春意已盎如。汉诏一再读，宁不心廑诸。
盎春书屋
作者：弘历
朝代：清
体裁：五言律诗

书屋实清怡，盎春额画楣。隔年如昨日，即景信斯时。鸟有能言调，梅开递信枝。个中亲切句，惟愿万民熙。
盎春书屋
作者：弘历
朝代：清
体裁：七言绝句

千林叶落尽归根，书屋明窗日影温。几朵盆梅初吐萼，盎春消息个中存。
盎春书屋
作者：弘历
朝代：清
体裁：七言绝句

土苏芳砌冻融池，万物形形色色时。且勒三分为蕴酿，不妨书屋是先知。
盎春书屋
作者：弘历
朝代：清
体裁：五言律诗

欲知春盎处，书屋递先机。柳眼蓄将放，梅胎含渐肥。贞元运有代，消息理无违。不出韦编蕴，开函验始微。
盎春书屋口号
作者：弘历
朝代：清
体裁：七言绝句

东皇一气遍三千，岂仅明窗与翰筵。凿井得泉水在是，盎春名室亦应然。
盎春书屋有会
作者：弘历
朝代：清
体裁：七言律诗

何处贞元见往还，情欣理趣静开颜。盎看物物含韶际，春在人人方寸间。小阁又悬金作胜，远山聊借玉为鬟。镫宵屈指迟三日，得展芸编好是閒。
盗泉
作者：弘历
朝代：清
体裁：古风

在天有日月，在地有谷冈。昼夜难易职，高下应有常。君看绕指柔，终非百鍊刚。盗泉何人传，乃在宝主乡。孔子忍渴过，此语殊荒唐。不闻鲁柳蹠，初因酌其浆。志士耻穿窬，君子戒慢藏。有水何妨饮，无物安得将。隐之汲贪泉，清操凛若霜。岂其宣尼圣，见乃逊彼行。常谓盗利人，所慕橐与囊。其志实甚卑，其害亦易防。更有盗名流，鱼鱼俨冠裳。可变白为黑，能使臭为香。何曾饮盗泉，薰心终自戕。谓人不汝知，屋漏形影彰。
盘山十六景 其一 静寄山庄
作者：弘历
朝代：清
体裁：五言排律

秀木千章荫，疏峰四面罗。经营成不日，伴奂咏卷阿。藻绘无须亟，林泉岂在多。肯堂遵祖俭，色养奉慈和。绕砌栽红药，开畦灌玉禾。万缘归静寄，隔岁一相过。
盘山十六景 其七 四面芙蓉
作者：弘历
朝代：清
体裁：七言绝句

芙蓉朵朵标银汉，恰似香垆日照明。千古名山以人重，田盘匡俗两先生。
盘山十六景 其三 层岩飞翠
作者：弘历
朝代：清
体裁：古风

夏屋枕崇椒，林霏互吞吐。徐无无不佳，是惟最佳所。云起树中间，泉兮山四宇。荟蔚鲜定容，变幻乃尔许。俯仰接诸天，时时落花雨。
盘山十六景 其九 天成寺
作者：弘历
朝代：清
体裁：古风

忆我初度游上盘，问津原自天成寺。是时秋老变山容，霜枫古柏纷丹翠。坐我江山一览阁，成诗聊寄烟霞意。云罩万松高绝处，虑不胜寒回六辔。从兹结习镇相萦，频年便道辄停跸。攀跻涉历既经惯，幽者毕探辽者至。得愈多愈不忍置，更虞奔走劳执事。因之卜筑择佳胜，雕斲不施敦简易。朝往暮归乐无穷，得路安能忘所自。繄余惕若庙廊者，岂宜耽适山林致。田畴大隐倘可招，勤政咨诹共图治。
盘山十六景 其二 太古云岚
作者：弘历
朝代：清
体裁：七言律诗

窗纳田盘万景全，宜人暮霭复朝烟。临虚标秀琴书润，因迥为高坐卧便。适可成图添粉本，偶然得句勒崖巅。批黄稍暇无馀事，静读鹤林玉露篇。
盘山十六景 其五 镜圆常照
作者：弘历
朝代：清
体裁：五言律诗

户有白云封，庭馀古树浓。何须参宝积，藉以缋山容。瑞相标圆月，禅心定毒龙。招提随望是，互答六时钟。
盘山十六景 其八 贞观遗踪
作者：弘历
朝代：清
体裁：五言绝句

巨石当其垠，苔泉洒清泚。遗迹传楷模，在彼不在此。
盘山十六景 其六 众音松吹
作者：弘历
朝代：清
体裁：七言律诗

伏流飞瀑浑无定，此独松间汇小池。已觉地琴清越矣，更兼天籁始终之。忘机徐听韵盈耳，得意閒凭绿映眉。正是八音繁会处，高山何必待钟期。
盘山十六景 其十 万松寺
作者：弘历
朝代：清
体裁：五言律诗

苍翠复清臞，仙山别一区。谁知圆觉佛，也爱老成儒。以石为胎古，因风泛籁纡。此间来亦屡，兴会几番殊。
盘山十六景 其十一 舞剑台
作者：弘历
朝代：清
体裁：五言绝句

涧看玉室抽，泉是霜锋淬。秋风騞然鸣，想见英雄概。
盘山十六景 其十三 云罩寺
作者：弘历
朝代：清
体裁：七言绝句

山云罩寺寺生云，形色谁能与判分。恰似拈花便微笑，说无说处不闻闻。
盘山十六景 其十二 盘谷寺
作者：弘历
朝代：清
体裁：六言诗

缭谷一盘一曲，精舍三间五间。翠雨飞时林静，白云开处僧还。暂游宛探月窟，到此可破天悭。珍重韩愈李愿，曾否烟磴跻攀。
盘山十六景 其十五 千相寺
作者：弘历
朝代：清
体裁：五言律诗

何来龙象侣，说法礼山神。即景欣幽托，随缘悟静因。门迎松落落，路转石磷磷。千相即非相，谁容辨假真。
盘山十六景 其十六 浮石舫
作者：弘历
朝代：清
体裁：七言律诗

孤撑不系几千秋，云海波澜任拍浮。学士小哉惟识画，将军往者漫称楼。武陵舍处今溪口，灵鹫飞来古渡头。放眼纵看天以外，覆杯何异芥为舟。
盘山十六景 其十四 紫盖峰
作者：弘历
朝代：清
体裁：七言绝句

鳌柱千秋镇太宁，诸峰拱伏俨来庭。畴人试问应难测，华盖垣中第几星。
盘山十六景 其四 清虚玉宇
作者：弘历
朝代：清
体裁：七言绝句

地切清虚妥玉真，峣峰孤迥若为邻。行来禹步何常惯，却是游仙天半人。
盘山启跸之作
作者：弘历
朝代：清
体裁：七言律诗

言旋清跸别仙庄，五日春游毋乃长。知尔何须亟来往，于斯未可久徜徉。回瞻云罩中天直，取近西盘十里强。诗绪纷投吟不尽，名山二酉暂教藏。
盘山回跸之作
作者：弘历
朝代：清
体裁：五言律诗

五日少延留，言旋启跸驺。柏冬廑省岁，忘返戒从流。背指云峰寺，遥循霜路邮。前旬甘雨足，麦陇绿针抽。
盘山回跸度大岭
作者：弘历
朝代：清
体裁：五言律诗

大岭惟容骑，春朝又亸鞭。山从松海别，径向石林穿。历历见村落，行行就谷田。定光回望处，针影半天悬。
盘山回跸度大岭至大新庄行宫作
作者：弘历
朝代：清
体裁：七言律诗

前朝度过逢霏雪，今日度回喜放晴。既下平原遵坦路，更看润壤起春耕。高峰积素夫何害，胜境虽佳不系情。驻跸适驰阁本至，任人敕政慎施行。
盘山回跸至畅春园恭问皇太后安喜而成什
作者：弘历
朝代：清
体裁：七言律诗

省耕补不足而旋，仙苑询安申恋虔。春色正佳桃蕊绽，土膏特润麦苗芊。既陈蓟野民情适，亦悉香山慈赏便。㬅寿益增体益健，所期如是以千年。
盘山回跸诣畅春园问皇太后安因成是什
作者：弘历
朝代：清
体裁：七言律诗

往来才祇十馀日，仙苑芳春花绽皆。回跸带星发行馆，驻旌图晓谒思斋。最欣超向精神健，宁止如常食履佳。惟是捷音频系问，惭犹无以慰恩怀。
盘山回跸驻大新庄行宫作
作者：弘历
朝代：清
体裁：七言律诗

田盘佳处漫耽娱，旋跸仍经大岭纡。陟峻依然试马策，就平原可易车驱。三春农务日以进，一雨青郊景又殊。向晚云生复希念，不知足乃若斯乎。
盘山回跸驻御园即事
作者：弘历
朝代：清
体裁：七言律诗

田盘佳实画图如，可暂游那可久居。侥倖稀逢尺雨此，敬勤敢懈寸心予。燕齐晋庆同朝被，秦豫楚欣渥泽胥。御苑春芳诚小事，何修自问惕惭馀。
盘山夜雨
作者：弘历
朝代：清
体裁：五言律诗

傍晚山云密，中宵春雨寒。声偏清耳观，望已慰心官。谷口流应壮，檐牙响未残。评量凡几寸，转觉寐难安。
盘山怀古
作者：弘历
朝代：清
体裁：七言律诗

田畴不卖卢龙塞，李靖空馀舞剑台。月镜团圞谁挂得，峰莲崒嵂自飞来。定光灯影犹飘忽，茶子松精类诡诙。只有开堂传宝积，求心何处一言该。
盘山旋跸作
作者：弘历
朝代：清
体裁：七言律诗

仙庄五日促归程，烟泮平林宿雨晴。土发膏香连远近，林含花意报清明。回看云里藏螺色，爱听村头叱犊声。只有定光群玉表，山灵迎送称人情。
盘山松奇秀不可胜纪偶写虬枝以志一脔鼎味口占率题
作者：弘历
朝代：清
体裁：五言绝句

记得万松寺，当门阿那株。偶然为放笔，所喜不相殊。
盘山花朝
作者：弘历
朝代：清
体裁：古风

常年每爱度花朝，却每花朝愁里度。近喜薄雪洒原田，举趾春耕犹不误。骎骎六辔驾言回，恰逢令节山中驻。山中春事日已佳，碧桃红杏霏烟雾。破萼含胎各殊致，姹风嫣月均堪赋。更值芳辰判半春，底须彩胜张高树。寄语山灵记此来，此来差未相孤负。
盘山花朝
作者：弘历
朝代：清
体裁：古风

花朝盘山亦屡度，盘山今岁真花朝。千峰万壑总霞蔚，老松诡石还春韶。雨后湿红露含朵，风前软绿珠垂翘。剪綵缀林却底藉，分棚张乐嫌喧嚣。何如涧泉鸣处流锦片，声声色色堪悟空同条。
盘山行宫即事
作者：弘历
朝代：清
体裁：七言律诗

清泉为带树为屏，卜筑栖云几架厅。捐俗尽堪称别业，对山偏喜敞虚庭。藓封绝壁留科斗，松老灵根长伏苓。云罩钟声如半偈，应教隔岁一来听。
盘山行宫即事·其一
作者：弘历
朝代：清
体裁：五言律诗

山静室增古，春初景已和。繁声来乱涧，秀色在乔柯。阴雪素悬磴，阳崖绿缛莎。回銮因道便，偶此咏卷阿。
盘山行宫即事·其三
作者：弘历
朝代：清
体裁：五言律诗

当户多丹嶂，周阿有碧苔。于焉乐书史，何必命樽罍。彷佛读韩序，依稀辨李台。肯穷游览兴，伫待奏章来。
盘山行宫即事·其二
作者：弘历
朝代：清
体裁：五言律诗

轩庭秀而野，山水清且佳。乍可令尘远，由来与道偕。鹤鸣元圃外，人度白云涯。学字娱几暇，何曾辨折钗。
盘山雪景十咏 其一 雪峰
作者：弘历
朝代：清
体裁：七言绝句

地迥霏霙春勒暄，森森积素竖峰存。万灵此日云车肃，玉笏都朝紫盖尊。
盘山雪景十咏 其七 雪寺
作者：弘历
朝代：清
体裁：七言绝句

招提不见远闻钟，非雾非烟万嶂封。遥想山僧煨芋处，地炉火熟契何宗。
盘山雪景十咏 其三 雪瀑
作者：弘历
朝代：清
体裁：七言绝句

寻常拟瀑名为雪，今日雪前瀑认真。落落萧萧一合相，声声色色两离尘。
盘山雪景十咏 其九 雪阁
作者：弘历
朝代：清
体裁：七言绝句

乍看明皎乍模糊，阁上风来玉屑铺。面面山光都一色，倩谁分解四家图。
盘山雪景十咏 其二 雪岭
作者：弘历
朝代：清
体裁：七言绝句

峻岭横拖一线棱，南坡微化北坡凝。雪山设拟参天竺，此是当前最上乘。
盘山雪景十咏 其五 雪松
作者：弘历
朝代：清
体裁：七言绝句

童童峙巘复铺椒，积翠凝寒卒未消。不可世间形色拟，绿琼田地衬银瑶。
盘山雪景十咏 其八 雪村
作者：弘历
朝代：清
体裁：七言绝句

新畬且歇耒牛藏，屋上全遮茅草黄。高挂青帘待沽客，板桥迹更白于霜。
盘山雪景十咏 其六 雪杏
作者：弘历
朝代：清
体裁：七言绝句

缀干堆枝结未融，恰如姑射绽春风。云轻略露阳光晃，湿润遥看带点红。
盘山雪景十咏 其十 雪亭
作者：弘历
朝代：清
体裁：七言绝句

空空四柱受虚宜，上下相萦左右披。意想更谁摹拟得，水难洗水恰言斯。
盘山雪景十咏 其四 雪溪
作者：弘历
朝代：清
体裁：七言绝句

寒溪忽似剡中过，冒石萦蒲素色多。欲问挐舟相访者，姓田人比戴如何。
盘岚精舍
作者：弘历
朝代：清
体裁：古风

岚与峦互用，盘岚意在山。委曲幽谷中，精舍搆其间。升降步石级，屋中历㠝岏。莫谓山意多，烝霭时往还。
盘岚精舍
作者：弘历
朝代：清
体裁：古风

石洞四五转，窈窱郁峭茜。窍罅露曦晶，明晦互光幻。东出小开豁，精舍得当面。生机抚春树，古意眄云巘。文榻足憩息，棐几陈笔砚。触兴便拈吟，绮丽非所羡。
盘岚精舍
作者：弘历
朝代：清
体裁：古风

穿洞至石室，复盘石磴下。磴尽仍为洞，进步宁当罢。窈窕既多致，支撑若巧架。咫尺幻景光，出洞乃精舍。迎面围千岚，全气忘百化。点笔吟创得，祇因值清暇。
盘谷
作者：弘历
朝代：清
体裁：古风

路转万松寺，松势殊未已。行行历嵚崎，古寺中盘里。坐逸转忆劳，习静复穷视。此处得天倪，因之悟物理。
盘谷寺
作者：弘历
朝代：清
体裁：五言律诗

万峰春雨后，流翠更标奇。山寺来盘谷，云关读古碑。全提僧不晓，大意物皆知。云罩犹天半，驱骢莫漫迟。
盘谷寺
作者：弘历
朝代：清
体裁：五言律诗

万松成小憩，游念结盘中。石栈跋子马，云岩指向东。寺藏密得谷，山蕴聚云隆。那藉春芳问，天花落半空。
盘谷寺
作者：弘历
朝代：清
体裁：五言绝句

云罩犹天半，钟声落涧迟。稍留清跸憩，得句便前移。
盘谷寺
作者：弘历
朝代：清
体裁：古风

游山属清秋，秋光吟不足。峰容秀以整，树态红间绿。攀跻白玉梯，偃仰青云幄。天成眄壶天，万松抚仙木。遂造盘谷盘，宛探曲中曲。武夷徒曾闻，台怀较知恧。一窗紫碧岩，四砌黄金菊。少坐便当去，云罩畅遐瞩。回头语苾刍，饶尔享清福。
盘谷寺
作者：弘历
朝代：清
体裁：七言律诗

隔嶂便欣松逭劫，得门还礼佛留真。一窗碧岫经年古，四野油云酿雨新。目色耳声无尽藏，退之李愿两前人。更瞻圣藻辉岩穴，石火流阴五十春。
盘谷寺咏韩愈李愿盘谷事
作者：弘历
朝代：清
体裁：古风

李愿隐盘谷，乃在洛之阳。泉甘而土肥，此地实擅长。假借举其事，向每见诗章。然吾有所疑，田畴古于唐。其时即名盘，宁藉韩膻芗。太行天下脊，此岂非太行。燕川则燕矣，方口田盘方。何乃属济源，难问昌黎详。
盘谷寺恭依皇祖圣祖仁皇帝元韵
作者：弘历
朝代：清
体裁：五言律诗

时巡行夏令，秋稔赖天恩。式阅田盘处，言瞻法海门。璇题今尚焕，钗脚古称尊。敬识当年意，丰碑镇厚坤。
盘阿精舍即目
作者：弘历
朝代：清
体裁：古风

盘阿胜据盘之中，上松下水中以石。然而在此合言此，上下俯仰见座席。松苍泉白归一揽，诡石窗前欣独得。中盘之胜有如斯，举一含三欣莫逆。向读韩文谓此间，后始知讹屡吟识。设呼退之来此问，想亦称佳等仲伯。是日雨后云归岫，去亦弗留来莫测。漠然忽满一空白，倏尔乍失千峰碧。尽态极妍有如是，应接无暇莫踪迹。调御丈夫坐拈花，亦弗微笑任靃绎。
盘龙山行宫作·其一
作者：弘历
朝代：清
体裁：七言绝句

盘山晓别驻盘龙，华盖回瞻翠郁浓。此是于田聊一见，已教气象压诸峰。
盘龙山行宫作·其二
作者：弘历
朝代：清
体裁：七言绝句

朴宇雅堪一宿居，庭花今岁不孤舒。消閒底觉便宜处，到处芸香置有书。
盘龙山行宫即事
作者：弘历
朝代：清
体裁：五言律诗

山庄四日驻，游兴已云偿。小别松泉意，回看岚霭光。见田观易象，逐顿憩书堂。底是便宜事，新成六十章。
盘龙山行宫即事
作者：弘历
朝代：清
体裁：七言律诗

度岭行行过平峪，为龙九二见田中。天容阴敛将开霁，雨势西来似逊东。朴室憩躬向兰野，山庄回首别松风。昨欣又觉今生惜，一念祈农无始终。
盘龙山行宫即景
作者：弘历
朝代：清
体裁：五言律诗

柳色绿浓处，行宫知不遥。常来民意熟，欲到马嘶骄。已是生春水，因之过石桥。芸斋书满架，似与故人招。
盘龙松歌
作者：弘历
朝代：清
体裁：古风

何处无松，盘山之松，天下松之宗。盘山何处无松，法藏之松，盘山群松之祖龙。十馀年来将谓田盘大略吾遍考，孰知盘龙之名今日吾方晓。乃知理境本无穷，谁能一一研精讨。昨夜不曾梦非熊，胡然而遇渭滨老。盘之龙之而鳞甲拿云空，传神如遇陈所翁。龙之盘，偃蹇夭矫蟠空山，设色不须杨契丹。偓佺曾此食其子，香闻应遍一百里。田畴不卖卢龙塞，其时佳荫之下常徙倚。是松真龙，非龙不盘。宇宙万劫，云翠涛寒。
盛京土产杂咏十二首 其一 五谷
作者：弘历
朝代：清
体裁：七言律诗

神皋五谷种皆宜，后稷穑同有相之。略异豳风躬耒耜，兼精立政诘戎师。高原下隰秋常穫，万廪千仓岁可期。内地流民成土著，胥吾赤子率听其。
盛京土产杂咏十二首 其七 熊罴
作者：弘历
朝代：清
体裁：七言律诗

小者为熊大者罴，罴惟东土始逢之。蛰时居穴或居木，梦里得祥必得儿。力士刺须十始胜，封驼负觉一难支。兽哉何自解人语，异苑徒传子路奇。
盛京土产杂咏十二首 其三 人蔘
作者：弘历
朝代：清
体裁：七言律诗

奥壤灵区产草神，三桠五叶迈常伦。即今上党成凡品，自昔天公葆异珍。气补那分邪与正，口含可别伪和真。文殊曰能活能杀，冷笑迷而不悟人。
盛京土产杂咏十二首 其九 海东青
作者：弘历
朝代：清
体裁：七言律诗

鸷鸟从来有窟窠，海东青窟鲜逢他。徒传飞至沧瀛左，亦自投于丛樾罗。鹘骨雕周早输健，蝇营狗苟底须多。禽中虎也却愁燕，演雅名言可会么。
盛京土产杂咏十二首 其二 东珠
作者：弘历
朝代：清
体裁：七言律诗

出蚌阴精称自古，大东毓瑞未前闻。混同鸭绿圆流夥，合浦交州独产分。取自珠轩供赋役，殊他蜑户效殷勤。纬萧亦识留名喻，沽誉难更旧制云。
盛京土产杂咏十二首 其五 貂
作者：弘历
朝代：清
体裁：七言律诗

东瀛物产富难详，美毳尤称貂鼠良。食喜松皮和栗实，色惟重黑乃轻黄。虱谈敝困苏季子，狗盗献嗤齐孟尝。狐白那堪相比拟，名裘黼黻佐朝章。
盛京土产杂咏十二首 其八 堪达汉
作者：弘历
朝代：清
体裁：七言律诗

音义率同尔雅�，鹿中绝有力颀然。垂胡因以樊缨比，戴角犹胜象决镌。履洳迅行如蹴雨，逢冈迟进似腾烟。和阗玉韘夥新咏，数典于斯未可捐。
盛京土产杂咏十二首 其六 鹿
作者：弘历
朝代：清
体裁：七言律诗

长白神山夏育夥，携麛就暖出林窠。取之无尽用不竭，赐以有常受者罗。抱朴称来经目少，赵高指处戒心多。分明角解非同麈，月令传文早定讹。
盛京土产杂咏十二首 其十 鲟鳇鱼
作者：弘历
朝代：清
体裁：七言律诗

物巨其中目小者，可知赋性必良驯。即如雪象殊常兽，自合江鳇异别鳞。蹲岸钓难投美饵，凿冰射要系长缗。颓然陈处欣兼惜，倍胜椎牛飨众人。
盛京土产杂咏十二首 其十一 松子
作者：弘历
朝代：清
体裁：七言律诗

窝集林多各种松，中生果者亦稀逢。大云遥望铺一色，宝塔近瞻涌几重。鳞砌蚌含形磊落，三棱五粒味甘浓。偓佺曾遗尧弗受，小矣子房学步踪。
盛京土产杂咏十二首 其十二 温普
作者：弘历
朝代：清
体裁：七言律诗

山果还将山蜜浸，大于北地小于南。实成露结而霜降，味合梅酸与蔗甘。可口已教述庄子，状形却觉漏嵇含。地灵气厚诚天府，动植飞潜物普覃。
盛京土产杂咏十二首 其四 松花玉
作者：弘历
朝代：清
体裁：七言律诗

长白分源天汉江，方流瑞气孕灵厖。琢为砚佐文之焕，较以品知歙可降。起墨益毫功有独，匪奢用朴德无双。昨来偶制龙宾谱，宝重三朝示万邦。
盛京土风杂咏十二首 其一 威呼
作者：弘历
朝代：清
体裁：七言律诗

造舟周室昔为梁，开国规模百务详。奢匪黄龙及青雀，利资雨泛与烟航。制坚质朴提携便，圆底平舷坐起康。何必楼船称伐越，威呼久矣武维扬。
盛京土风杂咏十二首 其七 施函
作者：弘历
朝代：清
体裁：七言律诗

枯木荒山那计年，虚中贮水借天然。弗愁瓶罄为罍耻，可佐樽盛用缶旋。厨下风无虑落叶，林边雨尚忆鸣泉。不材材际全其质，善注南华二十篇。
盛京土风杂咏十二首 其三 法喇
作者：弘历
朝代：清
体裁：七言律诗

服牛乘马取诸随，制器殊方未可移。似榻似车行以便，曰冰曰雪用皆宜。孤篷虽逊风帆疾，峻坂无愁衔橛危。太液拖床龙凤饰，椎轮大辂此堪思。
盛京土风杂咏十二首 其九 霞绷
作者：弘历
朝代：清
体裁：七言律诗

搏糠涂梗傅之膏，继日相资夜作劳。土障葛灯应忆朴，驼头凤脑漫誇豪。未知勤读邻凿壁，且佐服田宵索绹。此日旧宫试燃者，称先何异土风操。
盛京土风杂咏十二首 其二 呼兰
作者：弘历
朝代：清
体裁：七言律诗

豳岐家室屡为迁，时处恒依旧俗然。水火每资叩昏户，爨炊常看引朝烟。疏风避雨安而稳，直外通中朴且坚。玉食寄言惟辟者，莫忘陶复九章绵。
盛京土风杂咏十二首 其五 赛斐
作者：弘历
朝代：清
体裁：七言律诗

有救早是咏周雅，异地同风古制存。不改木为非玉作，常资朝食与晡飧。失时巧计传昭烈，投处仙方讶葛元。何似两忘供日用，大东四釜足村村。
盛京土风杂咏十二首 其八 拉哈
作者：弘历
朝代：清
体裁：七言律诗

层层抔土砌为墙，缀以沤麻色带黄。妇织男耕斯室处，幼孳壮作旧风蘉。底称凿遁颜家阖，漫喻操嘻圬者王。故俗公刘传芮鞫，九重此况慎毋忘。
盛京土风杂咏十二首 其六 额林
作者：弘历
朝代：清
体裁：七言律诗

横拖木板置楣桭，家计精粗具毕陈。菽粟为文莫忘古，雕几作器漫求新。寒衣饥食劳中妇，耕九馀三廑主人。咨尔后生勤数典，更希寰宇普还淳。
盛京土风杂咏十二首 其十 豁山
作者：弘历
朝代：清
体裁：七言律诗

沤苧弗殊用敝麻，以为纸乃朴无华。不知有汉蔡伦合，漫数惟莱左伯嘉。纪事传言胥贵实，销金铺玉那求奢。卷筒金粟常临帖，敢忘斯哉惕自嗟。
盛京土风杂咏十二首 其十一 罗丹
作者：弘历
朝代：清
体裁：七言律诗

鹿踠骨非无用物，以为戏亦有时需。中原漫喻人人逐，一具还看面面殊。偶语何须较土木，采名乍欲拟枭卢。帕格真足方投石，可用从来如此乎。
盛京土风杂咏十二首 其十二 周斐
作者：弘历
朝代：清
体裁：七言律诗

野处穴居传易传，桦皮为室鲜前闻。风何而入雨何漏，梅异其梁兰异棼。占吉檐头鹊常报，防寒墙角鼠还熏。称名则古惟淳朴，却匪斐然周尚文。
盛京土风杂咏十二首 其四 斐阑
作者：弘历
朝代：清
体裁：七言律诗

桑弧蓬矢举惟男，示有事胥自幼谙。榆柳为弓骍角未，荆蒿作箭雉翎堪。二三卿士节权略，日夕儿童戏以耽。即此箕裘应共勖，进之观德更名谈。
盛京奉祀诸宗室来接诗以示之
作者：弘历
朝代：清
体裁：五言律诗

奉祀居京沈，当思水木源。较予恒近祖，勖尔莫孤孙。益合钦豳馆，无须念蓟门。昨胥锡冠带，应识二陵恩。
盛京奉祀诸宗室来接诗以识事
作者：弘历
朝代：清
体裁：五言律诗

天潢来奉祀，制定自初年。歆享脉犹近，本支派永绵。已看孳少壮，却喜习周旋。有爵非封建，元明弊总捐。
盛京将军嵩椿奏报得雨诗以志慰
作者：弘历
朝代：清
体裁：七言律诗

陪京常是获丰收，遇潦惜当戊岁秋。平价地方彼价贵，入仓缓纳出仓赒。力田岂似逢年好，被泽兹称时雨稠。正值燕齐愁待霈，一为稍慰一增忧。
盛京将军永玮奏报得雨诗以志事
作者：弘历
朝代：清
体裁：古风

盛京风气凉，三月方举趾。近下浣得雨，尚不为迟尔。其日晋亦然，数寸各属被。自西而至东，迤逦三千里。无不渥泽沾，其零信灵矣。实吾于天竺，致祷之期是。浙省祈必应，斯语熟闻耳。近远乃不较，感应迅如此。时膏利农耕，不可无诗纪。
盛京所属城垣修葺已成诗以志事叠戊戌诗韵
作者：弘历
朝代：清
体裁：七言律诗

谒陵戊戌六驺过，颓堕城垣见者多。此日闾阎都属我，当年征伐迥殊他。因教发帑经营始，普予重修次第科。跸路此番因便阅，督工善否勘如何。
盛京旧宫再依皇祖元韵
作者：弘历
朝代：清

枚枚青琐与银铺，一例都京制度符。体从帝王御宫殿，心惟黎庶奠寰区。酌斟奢俭临中国，环卫旗民壮远图。敬仰戎衣未解际，依然有暇视规模。
盛京旧宫再依皇祖元韵
作者：弘历
朝代：清
体裁：七言律诗

枚枚青琐与银铺，一例都京制度符。体以帝王御宫殿，心惟黎庶奠寰区。酌斟奢俭临中国，环卫旗民壮远图。敬仰戎衣未解际，依然有暇示规模。
盛京旧宫恭依皇祖元韵
作者：弘历
朝代：清
体裁：七言律诗

当年挞伐事敦铺，拓土开疆若契符。根本室家立东国，中原山海俯西区。重来豳馆钦先创，慎守金瓯勉后图。肯构绵绵期百世，载赓元韵示鸿模。
盛懋山庄对奕图
作者：弘历
朝代：清
体裁：五言律诗

崇山荫茂林，结宇静而深。枰有嘉宾对，径仍幽客寻。知谁先一著，欲下又重斟。试问栖迟者，何来胜负心。
盛懋映雪读书图
作者：弘历
朝代：清
体裁：七言绝句

交游不杂乐家贫，映雪观书造意新。自是棱棱志清介，何须类举负薪人。
盛懋溪山窈窕图
作者：弘历
朝代：清
体裁：七言绝句

云栈盘纡石涧潺，旅人驴背问津关。竹楼却有幽居者，窈窕溪山镇日閒。
盛懋瑶林积雪图
作者：弘历
朝代：清
体裁：七言绝句

寒林白屋依微出，萧寺红楼缥渺横。借问板桥驴背客，眼中景可入诗情。
盛懋风雨归舟
作者：弘历
朝代：清
体裁：七言绝句

短篙破伞自支撑，活脱舟人冒涉情。此际同心期彼岸，无端异议有谁生。
盛茂焌岁朝欢宴图即用其韵
作者：弘历
朝代：清
体裁：七言绝句

茅檐欢宴画中诗，最后屠苏酌满卮。僮子辟扉燃爆竹，春声送喜到门时。
直言
作者：弘历
朝代：清
体裁：五言律诗

人情物理熟，喜少合愁多。都曰宜收麦，独仍冀润禾。斯非图众异，彼或有予阿。五字直言托，瞻云叹若何。
直隶宁津县民李友益寿一百三岁子孙曾元五代一堂赐额旌之并成是什
作者：弘历
朝代：清
体裁：七言律诗

期颐旌瑞见常年，罕觏如斯五代全。百岁春秋侍孙子，一身矍铄抚曾元。倕邠懿范犹当逊，罗窦高龄祗独传。闾里淳风世仁寿，养恬引欲溥垓埏。
直隶总督刘峨奏报得雨诗以志慰
作者：弘历
朝代：清
体裁：五言律诗

前日是间雨，已欣三寸滋。保阳今奏到，甘澍渥逢施。加以十分一，正殷泽望时。再沾斯益好，彼此念同之。
直隶总督孙嘉淦奏进谷穗长盈尺以上既以示群工爰诗以纪之
作者：弘历
朝代：清
体裁：七言律诗

勤劳宵旰念民艰，志切祈年政所关。祗以雨旸均帝泽，遂教丰稔遍人寰。祥呈畿辅黄云满，瑞纪仓箱绿野閒。喜与张公同此意，每观嘉谷一开颜。
直隶总督方观承奏报保定得雨
作者：弘历
朝代：清
体裁：古风

回銮三度雨，才得寸馀滋。所幸仲春沾，既优足待时。惟是稍稍风，预恐期且迟。孜孜为民心，皇天其鉴之。前朝雨此微，谁知泽南施。保阳亦吾民，览奏为解颐。麦色适所见，渥此应更蕤。勤农百政首，祈年一念寅。
直隶总督方观承奏报保定得雨
作者：弘历
朝代：清
体裁：古风

天龙喷德水，为浴大医王。无声细入夜，谓聊作吉祥。越日飞章至，沾足报保阳。一慰一以惜，麦秋逮种芒。甘膏设及时，农谚资灌浆。三百里之隔，气候宁差强。患失胜患得，人情圣所详。斯之吾未免，芃芃看新秧。油云频蔚然，早晚泽其霶。
直隶总督方观承奏报保定得雨
作者：弘历
朝代：清
体裁：七言绝句

雨足馀愁为保阳，均沾幸得阅来章。载咨方伯休称庆，致此吾犹愧未遑。
直隶总督方观承奏报保定等府得雨诗以志慰
作者：弘历
朝代：清
体裁：古风

连日春阴雪，山中气已寒。幸本不种麦，泽润资耕田。却缱畿辅地，此心弗能宽。披章乃大慰，一犁均被旃。其或寸雪积，晴旭融以暄。来牟芃向荣，黍稷播种全。去岁已大佳，今春实胜焉。稠叠受天宠，若惊勉惕乾。
直隶总督方观承奏报保阳一带均沾膏泽既深庆慰益戒满盈
作者：弘历
朝代：清
体裁：七言律诗

去岁春膏已孔嘉，今春嘉较旧年加。竟逢一尺沾高下，岂有三朝遍迩遐。实觉德凉讵昭假，独蒙恩厚敢矜誇。耕无虑矣收方远，益励持盈望戒奢。
直隶总督方观承奏报保阳得雨
作者：弘历
朝代：清
体裁：古风

自春徂首夏，今岁雨诚时。迩来将半月，未雨腾炎曦。情知可延待，不无企泽私。前朝生油云，西南势更弥。入夕才微洒，曾未二指滋。翼日接奏章，沾膏三寸垂。一慰一转望，怦然心弗怡。
直隶总督方观承奏报得雨
作者：弘历
朝代：清
体裁：古风

夜雨继以日，京兆报优覃。大云势遍满，想必逮畿南。越两日章至，普被春泽酣。欣承益悚惕，敢曰有秋占。因忆迩年来，齐豫每先沾。乃延及都下，率成例事谈。此番实先彼，望外幸何堪。翻为齐豫望，佳音伫驿函。
直隶总督方观承奏报易州诸处得雨
作者：弘历
朝代：清
体裁：七言律诗

细雨前朝势欠酣，却看云气重西南。果然扶寸沾诸处，且待芳郊验六骖。应是鼎湖敷泽恺，至今击壤忆恩覃。为君难永膺先训，上理未臻用怵惭。
直隶总督方观承奏报河间一带得雨因成口号
作者：弘历
朝代：清
体裁：七言绝句

畿南今日喜音来，好雨均沾郁抱开。奏牍频翻难下笔，恐防从此讳言灾。
直隶总督方观承奏报直属秋田九分收成诗以志事
作者：弘历
朝代：清
体裁：古风

直属荐被涝，民艰心以忧。赈贷不遗力，凡为鳏寡谋。疏水悔后时，京南迟来牟。高处率已种，夏初旱复愁。幸即沾渥泽，青黄藉稍赒。所望者大田，宵旰劳勤求。较量雨与晴，自夏今徂秋。微暵旋沛膏，而不致潦流。所以高下田，秀实均概稠。胡乃蝗更行，率因涸壤留。督捕敕大吏，重臣纷驰邮。掩坑及秉火，竭力无敢偷。竟得人力胜，未致伤田畴。或称抱藁毙，或称向海投。已惭贞观格，何用元和讴。仲秋西成定，报云九分收。嗟我灾馀民，元气略复不。疑信尚各半，行将验跸驺。皇天真仁爱，旋转诚有由。亦弗能再当，即今形多鸠。言事不言慰，用志吾怀羞。
直隶总督梁肯堂奏报二麦约收分数诗以志事
作者：弘历
朝代：清
体裁：七言律诗

去岁秋霖虽过甚，却因利麦种诚稠。满期十获符全粉，可惜啬三祗七收。冬雪春霖胥致欠，低优高歉普牵酬。市间面价翻为减，则以豫齐通贩舟。
直隶总督梁肯堂奏报永定河漫工堵筑合龙诗以志慰
作者：弘历
朝代：清
体裁：五言律诗

永定直雄壑，究之小较黄。迩年颇顺轨，秋月忽侵傍。疏堵命勤举，安澄幸复常。洼田受灾者，毋讳恤教蘉。
直隶总督梁肯堂奏报麦收六分有馀诗以志事
作者：弘历
朝代：清
体裁：七言律诗

已拌今岁麦收无，那尚六分馀报胪。补短截长通计尔，幸遥抚近正惭吾。分城平粜聊苴罅，吁霈种秋益急图。自咎迩来心过躁，欲因静待静能乎。
直隶总督梁肯堂奏酌借口粮籽种事宜诗以志事
作者：弘历
朝代：清
体裁：七言律诗

迤南一带沐恩滋，旱后事应次第为。按户口粮贷多少，视田籽种给参差。截漕幸早资目下，课穑须教待指期。掷笔成诗仍太息，兴云渥澍定何时。
直隶总督梁肯堂山东巡抚毕沅各报得雪诗以志慰
作者：弘历
朝代：清
体裁：七言律诗

子之上浣同云布，飘落琼霙即现阳。畿甸齐郊以次报，寸三指二各呈详。虽然京兆较为逊，自是今冬第一祥。未致望殷渐廑望，天庥静以俟其雱。
直隶总督梁肯堂报秋禾江西巡抚陈淮报早稻皆约收成九分有馀诗以志慰
作者：弘历
朝代：清
体裁：七言律诗

昨日刚欣粤东疏，一朝报到两疆书。畿南江右均中熟，早稻秋禾率九馀。自幸何修能遇矣，更思那谨以承诸。天恩今岁频繁庆，归禅庶几未失欤。
直隶总督梁肯堂报雪诗以志慰六韵
作者：弘历
朝代：清
体裁：五言排律

下浣甫交旬，同云密布匀。谓霏应时玉，祗点几英银。隔日飞章至，保阳被惠均。纷沾三四寸，渥润麦麰垠。天泽承诚慰，心期祷更谆。豫齐祝普被，与物庆先春。
直隶总督梁肯堂署古北口提督爱星阿各报得雪诗以志慰
作者：弘历
朝代：清
体裁：古风

昨岁腊雪优，麦田泽资厚。节前夕微霰，晓霁云容剖。元宵镫月佳，度节乐同有。今朝驿报至，南北祥霙凑。较斯分寸多，新春吉为首。向南云势浓，齐豫或被否。佳信盼同捷，伫待萦心纠。拈毫时复阴，纷吾望自丑。
直隶总督梁肯堂长芦盐政方维甸各报雪诗以志慰
作者：弘历
朝代：清
体裁：七言律诗

仲春同是初八日，三辅雪霏先后殊。敢谓神灵格实有，益钦天眷照遗无。保阳报至尺盈矣，津海逮沾寸六夫。泽盖南赢递南施，豫齐普被望殷吾。
直隶总督胡季堂及留京王大臣顺天府尹等同日奏到得雨优渥情形诗以志慰
作者：弘历
朝代：清
体裁：七言绝句

甘雨由南向北来，透经八百里而该。麦收已定夏禾发，敢曰慰哉益惕哉。
直隶总督胡季堂奏报二麦约收九分有馀诗以志慰
作者：弘历
朝代：清
体裁：七言绝句

报少收多率弗问，报多收少切询之。诩丰讳歉恒为戒，六十三年一念兹。
直隶总督胡季堂山西巡抚倭什布河南巡抚景安署安徽巡抚朱圭各奏报雨雪情形诗以志慰
作者：弘历
朝代：清
体裁：七言律诗

四省当春咸被泽，未沾犹欠奏山东。虽然屡沐多秋熟，惟是绥祈五谷丰。畿甸近郊俱应节，豫疆歙界可期同。寸衷一半占年慰，渴捷依然一半忡。
直隶总督袁守侗奏报连阴不致为潦情形诗以志慰
作者：弘历
朝代：清
体裁：古风

近询京畿雨旸势，远问迤南禾稼情。兹据方伯报详悉，夏霖虽溥旋即晴。最洼地偶有积水，宽不数亩易消盈。所幸天霁三四日，不惟无害冀秋成。永定涨实不及尺，堤巩固河走中泓。览之不胜额手庆，阴金辛让阳金庚。今岁或不似去岁，时犹长矣愓益并。
直隶总督那苏图奏报保定得雨雪沾足批览之馀因成此什
作者：弘历
朝代：清
体裁：古风

前朝礼岳回，春云空际委。心希甘雨兴，灵泽昭泰畤。讵知屯其膏，入土刚一指。此邦麦为秋，默对愁无已。驿递来奏章，保阳沾足美。初雨继以雪，均被数百里。知时利初耕，批阅能无喜。因忆数年春，望雨成例矣。顷在海岱邦，意外欣闻是。胡为愁雨心，邂逅仍于此。畿甸与青齐，孰非予赤子。
直隶总督那苏图奏进禾穗长尺馀宣示廷臣诗以志喜
作者：弘历
朝代：清
体裁：七言律诗

牧臣朝进玉禾攒，瑞比金芝带露漙。盈尺累累诚满意，一时济济并传观。从兹可望仓箱积，况复无须租赋完。却与张公同一喜，吟馀圜粟为加餐。
直颖总督刘峨奏报秋禾收成八分诗以志慰
作者：弘历
朝代：清
体裁：七言律诗

今年多稼本期丰，秋雨失晅粒未充。深惜十将二分减，致看禾与黍胥同。虽然尚可称中稔，未敢因之满一衷。低处究怜遭漫溢，频烦申谕恤民穷。
直�山东河南各督抚俱奏报得雨诗以志慰
作者：弘历
朝代：清
体裁：七言律诗

三处奏书一日到，知为报雨好音传。开缄阅果迎目润，盈尺沾真慰念悬。不祗灌浆资麦陇，已堪播种利禾田。京畿尚未誊章至，卜度其同意倍虔。
直�布政使单功擢奏报保定得雨诗以志事
作者：弘历
朝代：清
体裁：五言律诗

方伯阅兵出，藩司报雨沾。连朝此虚度，三寸彼膏添。麦秀茂期实，黍苗润到尖。奏书披览际，慰与盼仍兼。
直�布政使张诚基报雨诗以志慰
作者：弘历
朝代：清
体裁：五言律诗

分疆各有任，地吏阜平存。此雪彼作雨，北寒南向温。总为润麰麦，实足利黎元。京县亦沾否，东瞻冀霈恩。
直�布政使郑制锦奏保定得透雨顺天府尹莫瞻菉奏查勘南路所属之固安等七处雨水播种情形诗以志慰
作者：弘历
朝代：清
体裁：七言律诗

督臣南府询赈务，藩吏省城报雨工。八寸真欣苏涸壤，一犁并奏起农功。自冬入夏萦心释，始塞达畿渥泽同。稽首西成庶可望，戒之莫谓敢期丰。
直�总督刘峨奏得雨情形诗以志事
作者：弘历
朝代：清
体裁：五言律诗

几望逢微雨，未成一寸施。督臣今奏报，各属获参差。独有天津幸，逮将半尺滋。行当驻翠跸，观麦庆秋期。
直�总督刘峨奏报二麦约收分数诗以志慰
作者：弘历
朝代：清
体裁：五言律诗

直�近山左，麦收报反迟。盖因南北候，故异后先期。十欠漫生惜，八馀亦可怡。自怜还自解，究欠足之知。
直�总督刘峨奏报南三府普得透雨诗以志慰
作者：弘历
朝代：清
体裁：七言律诗

河北沾霖信速驰，燕南待报转如迟。由来被泽虽前后，以曰膏田总渥滋。六府麦收诚致歉，三秋禾稔尚堪期。南瞻额手同民庆，益戒心骄励敬寅。
直�总督刘峨奏报南府雨水情形诗以志事
作者：弘历
朝代：清
体裁：古风

直南三府近河北，雨艰望泽如一例。直北河南胥优沾，接壤六郡独弗被。诿之气数我岂忍，恒为虔吁关殷意。绸缪计亦早频颁，饥溺心敕大小吏。即今披阅奏报章，沾寸仍惟三与四。虽云接润苗长发，恐未必然戒饰讳。惟冀月中嘉澍渥，大田可种祈天赐。
直�总督刘峨奏报大名府等处得雨诗以志慰
作者：弘历
朝代：清
体裁：古风

畿辅四五月之间，率皆得雨种植遍。惟是大名尚稽泽，免粮借种筹宵旰。人力究弗如天恩，兹乃报称澍膏涣。高处五寸低处透，晚谷兴犁趋田畔。以手加额为之慰，既慰又因河北缱。接境此霖可同沾，驿问喜牍期即见。
直�总督刘峨奏报得雨诗以志事
作者：弘历
朝代：清
体裁：七言律诗

春暮中旬细雨濛，寸沾各属致非同。永平独幸得深透，五谷可期长茂芃。辽沈自当恩遍及，京畿未审泽其蒙。此间渥澍时逢霈，一慰一悬转念中。
直�总督刘峨奏报得雨诗以志事
作者：弘历
朝代：清
体裁：古风

月之廿一及廿二，屡见春阴复屡霁。北望云容更较重，意殷泽霈望雨地。此间雨弗雨皆可，齐豫京畿所希冀。今朝乃接刘峨奏，即廿一二雨雪霈。虽未深透润三寸，自于春耕资益利。齐豫二省却未奏，为之颙颙切廑意。四海一家万民子，何处弗愿绥丰暨。愿多因之愁亦多，寻思故应愁岂避。
直�总督刘峨奏报得雨诗以志慰
作者：弘历
朝代：清
体裁：五言律诗

保阳三百里，南去气徐暄。得雨带微雪，自城逮远村。计沾已二寸，未止冀深恩。各属待详报，先兹奏吉言。
直�总督刘峨奏报得雨诗以志慰
作者：弘历
朝代：清
体裁：七言律诗

春正下浣逢微雨，却喜膏沾南与东。陆续披章真是慰，麦麰继润更希同。故知冬泽已称渥，亟望夏收仍切衷。昨每轻风即深惧，自怜患失意无穷。
直�总督刘峨奏报得雪诗以志喜
作者：弘历
朝代：清
体裁：五言律诗

驰䮉五百里，明称雪泽沾。寸仍过乎此，祥实不须占。二麦遥为庆，五言喜以拈。抚心自勖者，戒满曰宜谦。
直�总督刘峨奏报得雪诗以志慰
作者：弘历
朝代：清
体裁：五言律诗

三番得微雪，积少睍消多。保定兹驰奏，会城八寸罗。慰遥仍盼近，惭已却欣他。咄此言尤失，吾民岂异么。
直�总督刘峨奏报得雪诗以志慰
作者：弘历
朝代：清
体裁：五言律诗

节前虽得雪，一寸泽犹微。长至方三日，优沾逮近畿。积来盈四五，润实普郊圻。骈叠承天佑，惟钦敕万几。
直�总督刘峨奏报普沾雨泽及麦苗秋禾情形诗以志慰
作者：弘历
朝代：清
体裁：七言律诗

保阳七寸奏沾泥，各属情形待报题。入土浅深虽不等，普膏远近已同齐。麦麰将秀益增茂，禾黍拔苗均被禔。正是昨年望雨际，得斯滋励敬之跻。
直�总督刘峨奏报通省秋收九分有馀诗以志慰
作者：弘历
朝代：清
体裁：七言律诗

常年关外胜关内，今岁内收较外胜。下隰高原各例异，截长补短九分称。幸兹宵旰愁而得，益用惕乾默以增。披览奏章信云慰，慰邻骄矣戒犹仍。
直�总督刘峨奏畿南各府得雨诗以志慰
作者：弘历
朝代：清
体裁：七言律诗

正缱畿南得雨无，奏书驰报幸沾濡。虽云寸泽非深透，已自膏苗救暵枯。青颖回苏庶期稔，朱批言慰未诚愉。界连河北匪遥耳，嘉澍同乎望切吾。
直�总督刘峨奏省城得雨诗以志慰
作者：弘历
朝代：清
体裁：古风

盼雨北南同，霈恩亦相等。知我渴望亟，驰奏先自省。各属待报齐，情形续陈禀。迤东早被泽，迤西恰至顷。南府想均霈，额手虔称幸。称幸敢徒云，谦巩励修省。
直�总督刘峨奏请缓徵保定河间各府属粮银即如所请并志以诗
作者：弘历
朝代：清
体裁：七言律诗

去岁西成幸告收，无如借项有馀留。开徵祗可本年纳，并缴原难历载求。四府带完恩沐昨，两年为乞缓催秋。惠民曾是弗宿诺，谕部宣行速置邮。
直�总督刘峨巡漕御史和琳各报得雨诗以志事
作者：弘历
朝代：清
体裁：七言律诗

将谓优膏溥被田，依然愁阅奏闻笺。近畿寸计一二耳，山左泽增三四焉。总匪渥沾利耕耨，那舒渴望慰胝胼。肯因幸近忘其远，惟是翘南祈岁虔。
直�总督刘峨报雨诗以志慰
作者：弘历
朝代：清
体裁：七言律诗

雨势昨看想溥沾，隔三日展奏书钤。四郊七寸优渥被，二麦双禾秀实添。各属情形待续报，一心感激惕犹兼。登秋长夏时尚早，戒满敢称稔可占。
直�总督刘峨续报南府得雨诗以志慰
作者：弘历
朝代：清
体裁：七言绝句

昨愁寸泽非深透，今报南州实普沾。独剩开封仍系念，佳音其至望颙占。
直�总督刘峨续报各属普得透雨诗以志慰
作者：弘历
朝代：清
体裁：七言律诗

保阳深透奏闻先，待续查明继报连。迤北果沾属十普，向南仍候府三传。歉收麦尚登冀半，播种禾资穫得全。稽首为民称庆幸，益深戒满励乾乾。
直�总督周元理兼管顺天府尹尚书裘曰修奏报雨雪情形诗以志慰
作者：弘历
朝代：清
体裁：七言律诗

月之望雪势瀰漫，正虑畿南气酿寒。大吏勘河封牍至，清晨问政启函观。融同春雨三寸足，茁助秋麰万姓欢。潦后穷黎赖有此，祇心怜耳未心宽。
直�总督周元理奏报保定一带得雨诗以志慰
作者：弘历
朝代：清
体裁：七言律诗

扈跸方从古北回，保阳接报奏章来。连朝四寸五寸矣，遍野既沾既足哉。已定麦秋非啬歉，益欣禾夏得滋培。谁知前此望晴处，移泽畿南两合媒。
直�总督周元理奏报保定得雨诗以志事
作者：弘历
朝代：清
体裁：七言律诗

细雨前朝未霈施，却为保定渥沾时。看云空说通省遍，入土真称八寸滋。岂识向隅百里外，尚殷望泽一心疲。虽然多有兴锄地，诚慰诚惭祗自知。
直�总督周元理奏报得雨
作者：弘历
朝代：清
体裁：七言律诗

保阳膏雨才沾寸，以较京畿润略深。况是迤南势微大，方当仲月感惟钦。春寒可待发生候，农务先祈吉兆临。齐豫冀蒙加倍泽，伫听佳信渥秧针。
直�总督周元理奏报得雨诗以志慰
作者：弘历
朝代：清
体裁：五言排律

京县两沾雨，保阳未被霖。此番复优渥，更为缱遐心。何幸奏书擘，普蒙天泽斟。谅真敢饰假，望久慰尤深。麰麦嗟失昨，黍禾庶起今。南瞻云气重，豫省盼佳音。
直�总督周元理奏报得雨诗以志慰
作者：弘历
朝代：清
体裁：七言律诗

廿四日霖此渥沾，畿南沾否念遥占。忽披远驿封章递，知幸同朝霶霈佥。润涸苏枯天泽厚，翻耕补种地工兼。心诚慰矣仍诚惧，易曰害盈而福谦。
直�总督周元理奏报得雨诗以志慰
作者：弘历
朝代：清
体裁：七言律诗

批询近况才发去，已得优膏迅报来。同我勤民惟稼穑，告卿筹岁莫徘徊。早禾结穗增实矣，晚黍抽苗滋畅哉。永定更称流顺妥，锁眉缱处一时开。
直�总督周元理奏报永定河安澜并雨水田禾情形诗以志慰
作者：弘历
朝代：清
体裁：七言律诗

未接驰询早奏来，田禾茂长助如催。兹称永定澜安也，虽泄金门流断哉。并拟浚船归实用，敢惟竹楗恃长材。治河永逸惭无策，救弊相将忖度该。
直�总督周元理奏报麦收分数诗以志慰
作者：弘历
朝代：清
体裁：古风

春膏沾二麦，冀收十分馀。入夏乃望雨，为之心不舒。兹接方伯报，分数详陈胪。合九分尚饶，亦足云慰予。秋麦伏气固，十分信不虚。春麦结穗际，缺泽致逊诸。较常年已佳，而我实惜乎。在麦资情晒，在禾待雨濡。展转难为情，慰少愁故如。
直�总督杨廷璋奏定兴迤南无霖雨秋成有望诗以志慰
作者：弘历
朝代：清
体裁：七言绝句

定兴南去二百里，未逮秋霖秋望收。正尔滞云方注点，一为慰复一为愁。
直�总督杨廷璋奏报保定得雨诗以志事
作者：弘历
朝代：清
体裁：七言律诗

冬雪京南逊京北，春霖京北似京南。前朝正惜润惟寸，保定今闻逮以三。念彼那无稍幸慰，对兹祗有益惶惭。盼云聚矣云刚聚，散复随之转不堪。
直�总督杨廷璋奏报保定得雪
作者：弘历
朝代：清
体裁：七言律诗

灯前微雪惜频添，保定其时四寸沾。同是黄图同赤子，正欣被泽正何嫌。风来怪底寒增峭，云出犹然月隐尖。酿势究当重霈好，几回晴晦问更签。
直�总督杨廷璋奏报得雨
作者：弘历
朝代：清
体裁：七言律诗

六府十七州县地，春膏深浅不齐沾。及其时矣语宁信，虽曰慰哉望未厌。期稔麦兹饱心所，待耕禾彼锁眉尖。连朝西北云容重，伫报优霖意始忺。
直�总督杨廷璋奏报收成分数诗以志事
作者：弘历
朝代：清
体裁：古风

春莫逮夏首，望雨心屏营。闰五初始沾，麦失大田耕。侵寻更致多，踊惧潦沴行。永定既决堤，淀复涨津瀛。嗟哉水乡民，安得室家盈。急赈八月施，期以救灾氓。方伯兹疏陈，秋收约八成。此或出讳饰，细阅略悉情。顺天保定津，三府涝实丁。宣化遵赵州，其灾本属轻。正定与顺德，河间而永平。四府及四州，如坻复如京。截长以补短，八成言信诚。谓失反幸得，旋转慰且兢。然此出统计，向隅原可矜。发帑出仓储，妥办仍丁宁。
直�总督杨廷璋奏报被灾州县情形降旨灾重州县于八月即行急赈诗以志事
作者：弘历
朝代：清
体裁：古风

今年霖雨盛去年，意谓灾田过昨岁。申命方伯据实陈，兹勘大略驰奏至。昨岁被水在夏五，黍禾方茁即淹暨。今年七月始行潦，早种率已收次第。视重反轻非讳饰，诚如所言为差慰。然成灾究有重者，十八州县深廑意。急赈八月命即行，未可待冬沿向例。无遗宁滥俾均沾，盖已频言亦增愧。